**ДО: ПРЕДСЕДАТЕЛЯ**

**НА ОБЩИНСКИ СЪВЕТ**

**ГР. САМОКОВ**

**ДОКЛАД**

**ОТ Д-Р ИНЖ. АНГЕЛ ИВАНОВ ДЖОРГОВ**

**КМЕТ НА ОБЩИНА САМОКОВ**

**Относно: Кандидатстване на Община Самоков по проект „Красива България” по обявената кампания за прием за 2025 година по мярка M02 с обект: “VII – ми етаж блок Б, на МБАЛ Самоков ЕООД гр. Самоков - Кардиологично отделение”**

**УВАЖАЕМА Г-ЖО ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Министерство на труда и социалната политика обяви прием за подаване на проектни предложения по Програма „Красива България” за 2025 година.

Мерките, по които може да се кандидатства по време на кампанията са пет:

– мярка М01 „Подобряване на обществената среда в населените места”;

– мярка М02 „Подобряване на социалната инфраструктура”;

– мярка М02-01 „Подобряване на социалните услуги за резидентна грижа и осигуряване на подслон”;

–мярка М02-03 „Подобряване на образователната инфраструктура в професионалните гимназии предоставящи дуална система на обучение и/или защитени от държавата специалности от професии”;

– мярка М01-01 „Осигуряване на достъпна среда на обществени сгради”.

I. ДОПУСТИМИ КАНДИДАТИ И ДОПУСТИМИ ПРОЕКТНИ ПРЕДЛОЖЕНИЯ

1. Допустими кандидати по мярка М01 „Подобряване на обществената среда в населените места” са общините и областните управители, държавните институции и контролните органи, които са собственици на обектите, включени в проектните предложения, или са с делегирани права за тяхното стопанисване и управление.

Допустими проектни предложения по мярка М01:

- строително-монтажни/ремонтни работи (СМР/СРР) в сгради или самостоятелни обекти в тях, или ново строителство, които са за обществено обслужване в областта на администрацията, културата и изкуствата, спорта и социалния туризъм;

- СМР/СРР в обекти за обществено обслужване в областта на администрацията, културата и изкуствата, спорта и социалния туризъм, които са със статут на недвижима културна ценност, но при условие, че техните собственици ги ползват пряко и не ги отдават под наем и/или, че същите не се нуждаят от допълнителни консервационно-реставрационни работи след обновяването им по ПКБ;

- СМР/СРР в прилежащите външни пространства на посочените по-горе сгради, но в рамките на урегулираните поземлени имоти, в които се намират.

По мярка М01 не се финансират дейности, свързани с:

- консервационно-реставрационни работи при недвижимите културни ценности;

- озеленяване;

- подвижно оборудване/обзавеждане (нетрайно закрепено/монтирано).

2. Допустими кандидати по мярка М02 „Подобряване на социалната инфраструктура” са общините и държавните институции, които са собственици на обектите, включени в проектните предложения, или са с делегирани права за тяхното стопанисване и управление.

Допустими проектни предложения по мярка М02:

- СМР/СРР в сгради или самостоятелни обекти в тях, или ново строителство, които са за обществено обслужване в областта на: образованието и науката (детски ясли и градини, училища, вкл. висши, научни и академични звена и др. подобни); здравеопазването (лечебни заведения за болнична и извънболнична помощ, центрове за спешна медицинска помощ и др. подобни); предоставянето на социални услуги на общинско и областно ниво, които не са за резидентна грижа и осигуряване на подслон (дневни центрове, центрове за обществена подкрепа, центрове за социална рехабилитация и интеграция, центрове за работа с деца на улицата, и звена „Майка и бебе”); предоставяне на услуги на общинско ниво (приемна грижа, домашен социален патронаж и обществени трапезарии);

- СМР/СРР в обекти за обществено обслужване в посочените по-горе области, които са със статут на недвижима културна ценност, но при условие, че техните собственици ги ползват пряко и не ги отдават под наем и/или, че същите не се нуждаят от допълнителни консервационно-реставрационни работи след обновяването им по ПКБ;

- СМР/СРР в прилежащите външни пространства на посочените по-горе сгради, но в рамките на урегулираните поземлени имоти, в които се намират.

По мярка М02 не се финансират дейности, свързани с:

- консервационно-реставрационни работи при недвижимите културни ценности;

- озеленяване;

- подвижно оборудване/обзавеждане (нетрайно закрепено/монтирано).

3. Допустими кандидати по мярка М02-01 „Подобряване на социалните услуги за резидентна грижа и осигуряване на подслон” са общините, които са собственици на обектите, включени в проектните предложения.

Допустими проектни предложения по мярка М02-01:

- СМР/СРР в съществуващи сгради или самостоятелни обекти в тях, или ново строителство, с цел предоставяне на социални услуги за резидентна грижа и осигуряване на подслон (център за настаняване от семеен тип, център за временно настаняване, кризисен център, защитено жилище, наблюдавано жилище, преходно жилище и приют);

- СМР/СРР в прилежащите външни пространства на посочените по-горе сгради, но в рамките на урегулираните поземлени имоти, в които се намират.

По мярка М02-01 не се финансират:

- СМР/СРР на обекти, които са със статут на недвижима културна ценност;

- дейности, свързани с озеленяване;

- дейности, свързани с подвижно оборудване/обзавеждане (нетрайно закрепено/монтирано).

4. Допустими кандидати по мярка М02-03 „Подобряване на образователната инфраструктура в професионалните гимназии предоставящи дуална система на обучение и/или защитени от държавата специалности от професии” са общините и държавните институции, които са собственици на обектите, или с делегирани права за тяхното стопанисване и управление.

Допустими проектни предложения по мярка М02-03:

- СМР/СРР в съществуващи сгради или самостоятелни обекти в тях, или ново строителство, които са за обществено обслужване в областта на професионалното образование.

- СМР/СРР в обекти от тази област, които са със статут на недвижима културна ценност, но при условие, че техните собственици ги ползват пряко и не ги отдават под наем и/или, че същите не се нуждаят от допълнителни консервационно-реставрационни работи след обновяването им по ПКБ.

- СМР/СРР в прилежащите външни пространства на посочените по-горе сгради, но в рамките на урегулираните поземлени имоти, в които се намират.

По мярка М02-03 не се финансират дейности, свързани с:

- консервационно-реставрационни работи при недвижимите културни ценности;

- озеленяване;

- подвижно оборудване/обзавеждане (нетрайно закрепено/монтирано).

5. Допустими кандидати по мярка М01-01 „Осигуряване на достъпна среда на обществени сгради” са общини и държавни институции, които са собственици на обектите, включени в проектните предложения, или са с делегирани права за тяхното стопанисване и управление.

Община Самоков ще кандидатства по проект „Красива България” по обявената кампания за прием за 2025г. по мярка М02 „Подобряване на социалната инфраструктура” с проектно предложение “**VII – ми етаж блок Б, на МБАЛ Самоков ЕООД гр. Самоков - Кардиологично отделение”**

Проектът предвижда подмяна на радиатори, на стари дървени врати с нови алуминиеви врати, изкърпване на компроментира мазилка и гипсова шпакловка по стени, полагане на мазилка, полагане на антибакериален латекс, монтаж на окачени тавани, фаянсова облицовка, полагане на саморазливна замазка, антибактериална настилка, настилка от гранитогрес и подмяна на канализация ф50 в санитарните възли, подмяна на оборудването за бани и тоалетни, подмяна на старо осветление с LED осветление.

Собственото финансиране от страна на Община Самоков е в размер на 93 444, 00 лева с ДДС т.е. 51,00% от стойността на проекта.

Във връзка с гореизложеното предлагам на Общински Съвет Самоков следният

**ПРОЕКТ ЗА РЕШЕНИЕ:**

Общински съвет - Самоков на основание чл.21, ал.1, т.12 от ЗМСМА

1. Дава съгласие за кандидатстване по Проект „Красива България” с проект:

**“VII – ми етаж блок Б, на МБАЛ Самоков ЕООД гр. Самоков - Кардиологично отделение”** като осигурява собствено финансиране в размер на 51,00% от стойността на проекта а именно: 93 444,00 лв. с ДДС.

Собственото финансиране да се планира по параграф 10-30 „Текущ ремонт“ в бюджета за 2025г.

1. Възлага на кмета на общината да предприеме и извърши всички фактически и правни действия във връзка с кандидатстването по програмата.

**С УВАЖЕНИЕ,**

**АНГЕЛ ДЖОРГОВ**

**КМЕТ НА ОБЩИНА САМОКОВ**

**Съгласувал: П. Костов – зам.-кмет НСЗСТ**

**Съгласувал: С. Давидова – зам.-кмет НФМДТИТД**

**Съгласувал: Кр. Костадинова – директор ДОСИПИ**

**Съставил: Теодора Василева – гл. експ. ИКУП**