**ДО**

**ПРЕДСЕДАТЕЛЯ НА**

**ОБЩИНСКИ СЪВЕТ**

**гр. Самоков**

**ДОКЛАД**

**от Д-Р ИНЖ. АНГЕЛ ИВАНОВ ДЖОРГОВ –**

**КМЕТ НА ОБЩИНА САМОКОВ**

**Относно:** Промяна в Наредба № 12 за определянето и администрирането на местните такси и цени на услуги на територията на Община Самоков

**УВАЖАЕМА ГОСПОЖО ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Във връзка с постъпили докладни записки с вх. № 9401-15/03.01.2024 г. и № 2600-87/16.01.2024г. от Директора на Градски исторически музей – Самоков и Музеен комплекс „Цари Мали град“ - д-р Веселин Хаджиангелов; вх. № 9401-20/05.01.2024г. от Управителя на ОП „Спортни имоти и прояви“ г-н Красимир Димитров и предложение на Директор на ОП „Маркетинг, туризъм и туристически дейности“ г-жа Светла Василева, с вх. № 9100-17/09.01.2024 година, и с изменение в Закона за електронното управление (ДВ бр.80/2023г.) представям на Вашето внимание предложение и мотиви за изменение и допълнение на Наредба № 12 за определяне размера на общинските такси и цени на услуги на територията на община Самоков.

**Мотиви към проект за изменение и допълнение на Наредба № 12 за определяне на размера на общинските такси и цени на услуги на територията на община Самоков**

**1. Причини, които налагат приемането на изменение и допълненне на Наредба № 12 за определяне на размера на общинските такси и цени на услуги на територията на община Самоков (Наредба № 12), приета с Решение на Общинския съвет №1099 от 15.12.2005 г., съгласно чл. 9 от Закона за местните данъци и такси.**

Значителното увеличение в разходите за издръжка на материалната база, високата степен на амортизация на същата, както и увеличението в размера на минималната работна заплата с 19.6% от началото на 2024 година налага да се преразгледат някои от таксите и цени на продукти и услуги, предлагани от ОП „Спортни имоти и прояви“, ОП „Маркетинг, туризъм и туристически дейности“, Музеен комплекс „Цари Мали град“ и Градски исторически музей – Самоков.

Засиленият интерес към Музеен комплекс „Цари Мали град“ налага и големи разходи за издръжка, поддръжка и обслужване, което при едни по-високи цени на основните енергоизточници и такси за външни услуги налага преразглеждане на цените за входни билети.

Многофункционална спортна зала „Арена Самоков“ се радва на голям интерес от спортуващи и голяма част от помещенията за групови спортове за любители са на доста по-ниски от пазарните цени, което налага да бъдат коригирани в степен, която да покрие увеличението в основните разходни пера на предприятието.

Спецификата и динамиката на туристическото търсене, високата конкурентна среда, в която функционира хотел „Арена“, предполага адаптиране на съществуващите продукти и услуги към промяната на средата и развитието на нови продукти и услуги в посока задоволяване на по-широк кръг нужди от страна на клиентите.

Възходящата динамика на цените на основните горива и храни, както и корекцията в размера на минималната работна заплата налага актуализация на цените на продуктите и услугите предлагани от Музеен комплекс „Цари Мали град“, Исторически музей – Самоков, Многофункционална спортна зала „Арена Самоков“, Въжен град „Рилко“, Ледена пързалка хотел „Арена“, което от своя страна изисква да бъде изменена и допълнена Наредба № 12, Глава Трета, точка точка 32.1, точка 34, точка 38, точка 41, точка 42, точка 43 и точка 46 от Списъка на допълнителните видове услуги и цени за тях.

Във връзка с изменение в Закона за електронното управление (ДВ бр.80/2023г.) следва да се определи размер на намаление на таксите за предоставяне на електронни административни услуги.

При изработване на проекта на Наредба за изменение и допълнение на Наредба № 12 са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**Принцип на необходимост** - необходимо е приемане на промяна в Наредба за определяне на размера на общинските такси и цени на услуги на територията на Община Самоков с оглед актуализация, която е обусловена от изменения в действащата нормативна уредба; от увеличение в основните горива, основни хранителни продукти и минималната работна заплата, които са елемент от пакетната цена на хотелско настаняване Повишените цени за електроенергия и разходи за поддръжка налагат актуализация на таксите за ползване на спортни обекти – СПА, фитнес и помещения в спортна зала, ледена пързалка и въжена линия, както и цените за ползване на обектите от музеен комплекс „Цари Мали град“ и предлаганите артикули за продажба от Исторически музей-Самоков.

**Принцип на обоснованост** - целта на приемането на настоящите промени е актуализиране на цените на предлаганите услуги, които в момента са на нива, които в бъдеще биха покрили в по-малка степен разходите за предоставяне на услугата с калкулирана търговка надценка към тях.

**Принципите на предвидимост и откритост са спазени** – проектът с доклада, мотивите и частичната оценка на въздействието ще бъдат публикувани на официалния сайт на община Самоков, „ОБЩИНСКИ СЪВЕТ“, раздел „Предложения за изменения на нормативни актове“ за становище и предложения от заинтересованите лица.

**Принципът на съгласуваност**- докладът е по предложение на ръководствата на Музеен комплекс „Цари Мали град“, Исторически музей – Самоков, ОП „Спортни имоти и прояви“ и ОП „Маркетинг, туризъм и туристически дейности“ и е съгласуван с ресорния Заместник-кмет и дирекция МДТБК. **Принцип на субсидиарност, пропорционалност и стабилност -** сега действащата Наредба № 12 за определяне на размера на общинските такси и цени на услуги на територията на Община Самоков не кореспондира с новите законодателни промени.

**2. Цели, които се поставят:**

Целта на предложените изменения е да се увеличат приходите от отделните обекти като елемент от общата политика на управление на общинските обекти и собственост, и е продиктувано от съвременните икономически реалности и краткосрочните прогнози за развитие на пазара. С оглед привлекателността на продуктите и услугите, които се предлага от горепосочените културни, спортни и туристически обекти и атракциони и засиленото индивидуално търсене сме на мнение, че завишение на цените и таксите няма да доведе до отлив на ползватели и посетители.

Предложените промени са наложителни с оглед настъпилите изменение в нормативната база и са съобразени с баланса „цена – качество“ на предлаганите услуги, който няма да бъде нарушен и ще запази конкурентните предимства.

**3. Финансови и други средства, необходими за прилагането на новата уредба:**

За предлаганите промени не са необходими финансови и други средства.

**4. Очаквани резултати от прилагането, включително финансови , ако има такива**

Очакванията от настоящите изменения на Наредба № 12 са свързани с хармонизиране на подзаконовия нормативен акт с този от по-висока степен и с реализацията на по-големи финансови приходи, като същевременно се осигури адекватен отговор на икономическите реалности и развитие на икономическите показатели, които пряко влияят върху цените на суровините и основните стоки и услуги, елемент от цената на продукта и услугата, които се предлагат.

**5. Анализ за съответствие с правото на Европейския съюз:**

Предлаганите изменения и допълнения на Наредба № 12 са в пълно съответствие с европейското законодателство. Проектът е съобразен и с действащия към настоящия момент Закон за местните данъци и такси и със Закона за електронното управление.

Проектът на нормативния акт е публикуван на официалната интернет страница на Община Самоков на www.samokov.bg на 20.03.2024 година. На основание чл. 26, ал. 3 и ал. 4 от Закона за нормативните актове, писмени становища и мнения се приемат в 30- дневен срок, считан от датата на публикуване на предложението за изменение и допълнение на Наредба № 12, на е-mail: samokov@samokov.bg, както и в сградата на община Самоков на адрес: ул. „Македония” № 34 в гр. Самоков - Център за административно обслужване.

ПРАВНИ ОСНОВАНИЯ: чл. 21, ал. 1, т. 23 и ал. 2 от ЗМСМА, чл. 11, ал. 3, чл. 15, ал. 1, чл. 26 и чл. 28 ЗНА, чл. 76, ал. 3 и чл. 79 АПК, във връзка с чл. 3, ал.1 на Раздел I от Приложение № 2 към Закона за местните данъци и такси и във връзка с чл. 81 на Закона за местните данъци и такси и чл. 10а от Закона за електронното управление.

ФАКТИЧЕСКИ ОСНОВАНИЯ: актуализиране и прецизиране на някои текстове в нормативната уредба и прилагането на измененията на услугите, предоставяни от Община Самоков, с оглед създаване на по-добри условия за задоволяване на нуждите на физически и юридически лица на територията на община Самоков.

Предвид гореизложеното и във връзка с актуализиране на текстовете в Наредба № 12, актуализиране на ценовото и продуктово предлагане, както и на основание чл.21, ал.1, т.7 и ал.2 от ЗМСМА във връзка с чл.27, ал.4 и ал.5 от ЗМСМА и чл. 10а от ЗУЕ предлагам да бъде взето следното:

**Проект!**

**Решение:**

Общински съвет - Самоков утвърждава следните промени в Наредба № 12 за определяне размера на общинските такси и цени на услуги на Община Самоков:

**§ 1.** Приема се нов член 3, ал. 3 със следното съдържание:

„Чл. 3, ал. 3. При електронно заявени, заплатени, изпълнени и получени административни услуги, дължимата се такса, определена по реда на тази наредба се намалява с десет на сто, като намалението не може да надвишава двадесет лева“.

**§ 2. Променя Глава Трета, т. 32.1, както следва:**

**БИЛО:**

|  |  |
| --- | --- |
| „т. 32.1.8.3.  /изм. с Решение № 31/17.12.2015г., изм с Решение № 124/13.02.2020 г., изм с Решение № 1222/24.02.2022 г., изм. с Решение №1747/20.12.2022 г./  Помощни зали:  -детско-юношески отбори , танцови и други общински формации  10.00 лв. на час с ДДС при заетост на залата до 26 часа месечно  8.00 лв. на час с ДДС при заетост на залата от 26 до 60 часа месечно  6.00 лв. на час с ДДС при заетост на залата на 60 часа месечно  **СТАВА:**  „т. 32.1.8.3.  /изм. с Решение № 31/17.12.2015г., изм с Решение № 124/13.02.2020 г., изм с Решение № 1222/24.02.2022 г., изм. с Решение №1747/20.12.2022 г./  Помощни зали:  -детско-юношески отбори , танцови и други общински формации   1. в. на час с ДДС.   **§ 3. Променя Глава Трета, т. 34, както следва:**  **БИЛО:**  „ т. 34 /изм. с Решение №1222/24.02.2022 г./  Такса за ползване на фитнес в Многофункционална спортно-атрактивна зала „Самоков“  - 5.00 лв. / ден с ДДС, 25.00 лв. / месец с ДДС за деца и ученици до 18 г.  - 30.00 лв. / месец с ДДС за възрастни  **СТАВА:**  „ т. 34 /изм. с Решение №1222/24.02.2022 г./  Такса за ползване на фитнес в Многофункционална спортно-атрактивна зала „Самоков“  - деца и ученици до 18 г. - 6.00 лв. / ден  - деца и ученици до 18 г. - 30.00 лв. / месец  - възрастни – 35.00 лв. / месец  **§ 4. Променя т. 38 Такса за ползване на басейн от Списъка на допълнителните видове услуги и цени за тях към Глава Трета на Наредба № 12, както следва:** | |
| **БИЛО:**  „ т. 38 /приета с Решение №1186/25.02.2010 г., изм. с Решение №31/17.12.2015 г., изм. с Решение № 805/23.03.2017 г/, изм. с Решение №1095/28.10.2021 г./  Такса за ползване на басейн:   * Възрастни – .6.00 лв. / посещение * Ученици и пенсионери – 4.00 лв. / посещение * Деца до 7 год. – 3.00 лв. / посещение * Организирани ученически групи - 2.50 лв. / посещение * Месечна карта за басейн за възрастни - 45.00 лв. * Месечна карта за басейн за ученици и пенсионери – 30.00 лв. * Такса за ползване на сауна – 8.00 лв. / посещение * Такса за ползване на парна баня – 8.00 лв. / посещение * Такса за ползване на джакузи – 8.00 лв. / посещение * Такса за ползване на фитнес – 6.00 лв. / посещение   Карти за услуги:   * Карта за фитнес – 35.00 лв. / месец   **СТАВА:**  „ т. 38 /приета с Решение №1186/25.02.2010 г., изм. с Решение №31/17.12.2015 г., изм. с Решение № 805/23.03.2017 г/, изм. с Решение №1095/28.10.2021 г./  Такса за ползване на басейн:   * Възрастни – 8.00 лв. / посещение * Ученици и пенсионери – 6.00 лв. / посещение * Деца до 7 год. – 4.00 лв. / посещение * Организирани ученически групи - 3.00 лв. / посещение * Месечна карта за басейн за възрастни - 55.00 лв. * Месечна карта за басейн за ученици и пенсионери – 40.00 лв. * Такса за ползване на сауна – 10.00 лв. / посещение * Такса за ползване на парна баня – 10.00 лв. / посещение * Такса за ползване на джакузи – 10.00 лв. / посещение * Такса за ползване на фитнес – 8.00 лв. / посещение   Карти за услуги:   * Карта за фитнес – 45.00 лв. / месец   **§ 5. Променя т. 41 от Списъка на допълнителните видове услуги и цени за тях към Глава Трета на Наредба № 12, както следва:**  **БИЛО:**  „т. 41 с Решение №33/22.12.2011 г., изм. с Решение №1395/26.05.2022 г./  1.За организирани групи от ученици от Община Самоков /вход и наем за кънки**/** – 2.50 лв.  2.За организирани групи от ученици от други общини /вход и наем за кънки**/**  – 3.50 лв.  3.Вход за възрастни – 4.50 лв.  4.Вход за деца и учащи се до 19 год. – 3.00 лв.  5.Наем на кънки за деца и учащи се до 19 г. – 3.00 лв**.**  6.Наем на кънки за възрастни – 3.50 лв.  **СТАВА:**  „т. 41 с Решение №33/22.12.2011 г., изм. с Решение №1395/26.05.2022 г./  1.За организирани групи от ученици от Община Самоков /вход и наем за кънки**/** – 3.00 лв.  2.За организирани групи от ученици от други общини /вход и наем за кънки**/**  – 5.00 лв.  3.Вход за възрастни – 6.00 лв.  4.Вход за деца и учащи се до 19 год. – 4.00 лв.  5.Наем на кънки за деца и учащи се до 19 г. – 4.00 лв**.**  6.Наем на кънки за възрастни – 5.00 лв.  **§6. Променя т. 42 от Списъка на допълнителните видове услуги и цени за тях към Глава Трета на Наредба № 12, както следва:**  **БИЛО:**  „ т.42 /изм.с Решение №1003/12.09.2013г., изм. с Решение № 31/17.12.2015г., изм.Решение № 573/27.10.2016г., изм.с Решение № 1339/22.03.2018г., изм. с Решение №1996/23.05.2019 г., изм. с Решение №1095/28.10.2021 г., изм. с Решение №1395/26.05.2022 г./  Цени за хотелско настаняване в общински хотел „Арена”:   1. Индивидуално хотелско настаняване - нощувка със закуска:  |  |  |  | | --- | --- | --- | | Настаняване  ВВ | период  ЦЕНИ | | | 03/01-27/12 | 28/12-02/01 | | Двойна стая  (цена за 2 възрастни) | 92.00 | 132.00 | | Единична стая | 64.00 | 92.00 | | Апартамент  (цена за 2 възрастни) | 100.00 | 154.00 | | Апартамент двустаен  (цена за 2 възрастни) | 115.00 | 165.00 |   **СТАВА:**  „т.42 /изм.с Решение №1003/12.09.2013г., изм. с Решение № 31/17.12.2015г., изм.Решение № 573/27.10.2016г., изм.с Решение № 1339/22.03.2018г., изм. с Решение №1996/23.05.2019 г., изм. с Решение №1095/28.10.2021 г., изм. с Решение №1395/26.05.2022 г./  Цени за хотелско настаняване в общински хотел „Арена”:   1. Индивидуално хотелско настаняване - нощувка със закуска:  |  |  |  |  | | --- | --- | --- | --- | | Настаняване  ВВ | период  ЦЕНИ | | | | 15/04-15/12 | 16/12-27/12  03/01-14/04 | 28/12-02/01 | | Двойна стая  (цена за 2 възрастни) | 110.00 | 130.00 | 172.00 | | Единична стая | 76.00 | 89.00 | 120.00 | | Апартамент  (цена за 2 възрастни) | 120.00 | 144.00 | 205.00 | | Апартамент двустаен  (цена за 2 възрастни) | 140.00 | 168.00 | 226.00 | |

**§ 7. Променя т. 43 от Списъка на допълнителните видове услуги и цени за тях към Глава Трета на Наредба № 12, както следва:**

**БИЛО:**

„т. 43 /Решение №824/06.06.2013 г., изм. с Решение №759/23.02.2017 г., изм. с Решение №1482/21.06.2018 г., изм. с Решение №1826/23.02.2023 г., изм. с Решение №809/22.04.2021 г./

т.43 Цени за услуги в Музеен комплекс “Цари Мали град“, с. Белчин в следните обекти:

Късноантична крепост „Цари Мали град“

Етнографски музей, с. Белчин

Средновековна църква „Св. Петка“

Възрожденска църква „Св. Ап. Петър и Павел“

Атракционна зона на открито

т.43.1. Унифициран общ билет за всички обекти в Музеен комплекс „Цари Мали град“ плюс аудиогид:

т.43.1.1. Цена на общ билет за възрастни – 10.00 лв.

т.43.1.2.Цена на общ билет за ученици и пенсионери – 7.00 лв.

т.43.1.3. Цена на общ обходен билет за деца до 6 години и хора в неравностойно положение - безплатно. По желание да закупят аудиогид – 4.00 лв.

т.43.2 Екскурзоводски услуги:

т. 43.2.1 Беседа български език – 10.00 лв.

т. 43.2.2 Беседа чужд език – 15.00 лв.

……………………

т.43.3. Билет за фуникуляр:

т.43.3.1. Билет за възрастни – 5.00 лв.

т.43.3.2. Билет за ученици , пенсионери и студенти – 3.00 лв.

………………………….

т.43.5 Продажба на книги и сувенири:

Книга „Самоков и околностите му“ – 20.00 лв.

Книга „Кметовете на Самоков“ – 5.00 лв.

Книга „Община Самоков“ – 4.00 лв.

Албум „Поздрав от Самоков“ – 12.00 лв.

Албум „Пътеводител на Самоков“ – 2.50 лв.

Албум „Крискарец“ – 3.50 лв.

Албум „Г. Белстойнев“ – 3.50 лв.

Албум „З. Зограф“ – 3.50 лв.

Албум „Д. Зограф“ – 3.50 лв.

Албум „Н. Образописов“ – 3.50 лв.

Албум „Ал. Миленков“ – 3.50 лв.

Албум „Първите български фотографи“ – 3.00 лв.

Албум за лепенки – 2.00 лв.

Майстори на ХХ век – 5.00 лв.

**СТАВА:**

„т. 43 /Решение №824/06.06.2013 г., изм. с Решение №759/23.02.2017 г., изм. с Решение №1482/21.06.2018 г., изм. с Решение №1826/23.02.2023 г., изм. с Решение №809/22.04.2021 г./

т.43.1. Цени за услуги в Музеен комплекс “Цари Мали град“, с. Белчин в следните обекти:

Късноантична крепост „Цари Мали град“

Средновековна църква „Св. Петка“

Възрожденска църква „Св. Ап. Петър и Павел“

Атракционна зона на открито

т.43.1.1 Цена на общ билет за възрастни – 9.00 лв.

т.43.1.2 Цена на общ билет за ученици и пенсионери – 6.00 лв.

т.43.1.3 Цена на общ обходен билет за деца до 6 години и хора в неравностойно положение - безплатно

Аудиогидът се предлага безплатно като „колекционерски билет“, защото има сувенирно значение.

т.43.2 Екскурзоводски услуги

т. 43.2.1 Беседа български език в обектите на Музеен комплекс „Цари Мали град“ – 15.00 лв.

т. 43.2.2 Беседа чужд език в обектите на Музеен комплекс „Цари Мали град“ – 20.00 лв.

добавя нови подточки, както следва:

т. 43.2.3 Беседа български език в Етнографски музей, с. Белчин – 5.00 лв.

т.43.2.4 Беседа чужд език в Етнографски музей, с. Белчин – 8.00 лв

………

т.43.3. Билет за фуникуляр:

т.43.3.1. Билет за възрастни – 6.00 лв.

т.43.3.2. Билет за ученици , пенсионери и студенти – 4.00 лв.

………………………….

т.43.5 Продажба на книги и сувенири:

Книга „Самоков и околностите му“ – 30.00 лв.

Книга „Кметовете на Самоков“ – 7.00 лв.

Книга „Община Самоков“ – 5.00 лв.

Албум „Поздрав от Самоков“ – 12.00 лв.

Албум „Пътеводител на Самоков“ – 4.00 лв.

Албум „Крискарец“ – 5.00 лв.

Албум „Г. Белстойнев“ – 5.00 лв.

Албум „З. Зограф“ – 5.00 лв.

Албум „Д. Зограф“ – 5.00 лв.

Албум „Н. Образописов“ – 5.00 лв.

Албум „Ал. Миленков“ – 5.00 лв.

Албум „Първите български фотографи“ – 5.00 лв.

Албум за лепенки – 3,50 лв.

Майстори на ХХ век – 7.00 лв.

добавя нова подточка, както следва:

43.8 Цени на услуги в Етнографски музей, с. Белчин

43.8.1 Цена на билет за възрастни – 4.00 лв.

43.8.2 Цена на билет за ученици и пенсионери - 2.00 лв.

* + 1. Цена на билет за деца до 6 години и хора в неравностойно положение - безплатно

**§ 8. Променя т. 46 от Списъка на допълнителните видове услуги и цени за тях към Глава Трета на Наредба № 12, както следва:**

**БИЛО:**

„т.46 /нова приета с Решение №2110/10.09.2015 г., изм. с Решение №1395/26.05.2022 г./

Такса за въжена линия и пирамида в парк „Туристическа градина”

1.Такса за ползване на въжено съоръжение:

* за преминаване на линия „Детски кръг” – 3.00 лв.
* за преминаване на линия „Голям кръг” – 4.00 лв.
* за организирани групи от ученици и деца от Община Самоков над 12 броя – безплатно

2.Такса за ползване на въжено съоръжение

- пирамида за деца от 3 до 12 години – безплатно.”

**СТАВА:**

„т.46. /нова приета с Решение №2110/10.09.2015 г., изм. с Решение №1395/26.05.2022 г./

Такса за въжена линия и пирамида в парк „Туристическа градина”

1.Такса за ползване на въжено съоръжение:

* за преминаване на линия „Детски кръг” – 4.00 лв.
* за преминаване на линия „Голям кръг” – 6.00 лв.
* за организирани групи от ученици и деца от Община Самоков над 12 броя – безплатно

2.Такса за ползване на въжено съоръжение

- пирамида за деца от 3 до 12 години – безплатно.”

**С уважение:**

**Д-Р ИНЖ. АНГЕЛ ДЖОРГОВ**

*Кмет на Община Самоков*

*Съставили:*

*Люба Кленова*

*Заместник-кмет*

*Даниела Оцетова*

*Директор на дирекция АПИО*

*Йорданка Велева*

*Началник на отдел МДТ*