

**ЧРЕЗ:**

**Г-ЖА МАЯ ХРИСТЕВА**

**ПРЕДСЕДАТЕЛ НА ОБЩИНСКИ СЪВЕТ – САМОКОВ**

**ДО**

**ОБЩИНСКИ СЪВЕТ – САМОКОВ**

**Д О К Л А Д**

**от**

**д-р инж. Ангел Джоргов – кмет на Община Самоков**

**Относно:** *Основи за определяне на размера на такса битови отпадъци и приемане на план-сметката за приходите и разходите в годишен размер за дейностите по събирането, транспортирнето и обезвреждането в депа за битови отпадъци и поддържането на чистотата на териториите за обществено ползване, както и определяне размера на такса за битови отпадъци за 2025 година.*

**УВАЖАЕМА ГОСПОЖО ПРЕДСЕДАТЕЛ,**

**УВАЖАЕМИ ОБЩИНСКИ СЪВЕТНИЦИ,**

В ДВ бр.101от 22.11.2013 г. е обнародвано първото изменение на Закона за местните данъци и такси (ЗМДТ), свързано с промяната на основата за определяне на такса битови отпадъци (ТБО), като в §6 от ЗИД на ЗМДТ за първи път се добави изискването към чл.67, ал.2 от същия, че размерът на таксата не може да се определя на база данъчната оценка на недвижимите имоти, тяхната отчетна стойност или пазарна цена. В същото време в Заключителните разпоредби на ЗМДТ беше създаден специален параграф 13, по силата на който новото допълнение на чл.67 ал.2 от същия трябваше да влезе в сила считано от 01 януари 2015 г. След множество промени в срока за влизане в сила на чл.67, ал.2 от ЗМДТ, през 2024 г беше приета с ПМС 93/04.04.2024 г. Наредба за реда за изготвяне на план-сметката за относимите разходи за извършване на дейностите по предоставяне на услугите, за които се заплаща таксата за битови отпдъци и за начина на изчисляване на размера на таксата при прилагане на основите по чл. 67 от ЗМДТ. С последното измененение на ЗМДТ, публикувано в ДВ бр.81/24.09.2024 г. срокът за влизане в сила на новите основи е отложен за 31 декември 2025г.

Действащата разпоредбата на чл. 67 от ЗМДТ не регламентира по безусловен начин основата за определяне на размера на ТБО. Законодателят е делегирал правомощия на Общинския съвет да извърши преценка дали определянето на таксата за битови отпадъци ще е върху количество битови отпадъци като основен начин за определянето й или поради невъзможност да се установи количеството на отпадъците размерът ще се определя върху друга избрана от Общински съвет основа. Законът е предоставил на Общински съвет при условията на оперативна самостоятелност и при наличието на нормативно установените предпоставки да определи различна основа за определяне на ТБО, която да кореспондира със спецификите в регулираните обществени отношения на местно равнище.

В изпълнение разпоредбите на чл.67 от ЗМДТ, Общински съвет Самоков следва да определи такса битови отпадъци за 2025 год, според количеството генериран битов отпадък, като в случай на обективна невъзможност таксата да се определи на база данъчна оценка/ отчетна стойност.

И до момента не е напълно изяснена методологията за определяне размера на такса битови отпадъци въз основа на количеството им. В тази връзка предложената план-сметка изцяло е съобразена с разпоредбите на §16, §17 и §21 от ПЗР на ЗМДТ (ДВ бр.88 от 2017г изм.- ДВ, бр.98/2018г в сила от 01.01.2019г., бр.14/2021г в сила от 17.02.2021г. , ДВ бр.81/24.09.2024 г.), с които определянето на такса битови отпадъци на основа количество битови отпадъци и брой ползватели на услугата влиза в сила от 01 януари на втората година, следваща годината на публикуването на резултатите от преброяването на населението и жилищния фонд в Република България през 2021 г., който срок със ЗИД на ЗМДТ, публикуван в ДВ бр.81/24.09.2024 г. е изменен на 31 декември 2025г., а от друга – отчитайки особеностите на района, наличието на два национални зимни курорта, целогодишен туристически поток и множество жители, които пребивават временно и не могат да бъдат обхванати, е целесъобразно при определянето на такса битови отпадъци за 2025 год. да се приложат и двата подхода – определяне на такса битови отпадъци на база количество чрез деклариране на съдове за битови отпадъци и на база данъчна оценка / отчетна стойност.

Тъй като количеството битови отпадъци е водеща основа за определяне на размера на такса битови отпадъци предлагам на Общински съвет Самоков задължените лица,които са подали декларация с указания вид и брой съдове за събиране на битови отпадъци за 2025 год. да бъдат облагани според декларираното от тях количество, изчислено на база брой и вид на съдовете за битови отпадъци. За останалите неподали декларация лица, по реда и в сроковете по чл.17 от цитираната по-горе Наредба № 12 следва, поради обективна невъзможност да бъде определена таксата по начина регламентиран в чл.67, ал. 1 от ЗМДТ, таксата да бъде определена на база данъчна оценка/ отчетна стойност.

На данъчно-задължените юридически и физически лица и през тази година е предложено облагане на база количество генериран отпадък след подаване на заявление-декларация за вида и броя на ползваните съдове за битови отпадъци, въз основа на което ще бъде определен размера на таксата за 2025 год. За всички неподали заявление-декарация ползватели на услугите: събиране и транспортиране, депониране и обезвреждане в депа на битовите отпадъци и поддържане на чистотата на териториите за обществено ползване облагането с такса за битови отпадъци ще се извършва съгласно чл. 17 ал.1 от действащата Наредба за определяне на местните такси и цени на услуги на територията на община Самоков.

През 2025 год., съгласно Заповед № ОСК24-РД09-346/30.10.2024год. на кмета на Община Самоков ще се обслужват жилищните и нежилищните имоти на данъчно-задължените лица във всички населени места на територията на общината, като ще се предоставят услугите по:

* Сметосъбиране и транспортиране на битови отпадъци;
* Третиране за битови отпадъци в депа и други инстлации;

- Поддържане на чистота на териториите за обществено ползване.

**Икономическата обосновка на план-сметката за дейностите по сметосъбиране и сметоизвозване, обезвреждане на битовите отпадъци в депа или други съоръжения и поддържане чистота на териториите за обществено ползване е разработена съгласно действащата нормативна уредба, при запазване на ставките от 2024 г.**

Предвид гореизложеното и на основание чл. 21, ал. 1, т. 7 и ал. 2 от ЗМСМА във връзка с чл. 66 и чл. 67 от ЗМДТ и чл.16 от Наредба № 12 за определянето и администрирането на местните такси и цени на услуги в община Самоков предлагам на ОбС Самоков да приеме план-сметката за приходите и разходите в годишен размер за дейностите по събирането и извозването,депонирането и обезвреждането в депа на битовите отпадъци и поддържането на чистотата на териториите за обществено ползване за 2025 год., съгласно Приложение № 1 и да определи размера на такса битови отпадъци за 2025 год., съгласно Приложение №2.

Във връзка с обнародван Закон за въвеждане на еврото в Република България (ДВ бр. 70 от 20.08.2024 г.), с цел определяне на индикативна дата за въвеждане на еврото в Република България и измененията в Закона за местните данъци и такси (обнародван в държавен вестник бр. 64 от 29.07.2024 г.) и разпоредбата на чл. 68 ал.1 от ЗМДТ, предлагам на ОбС Самоков да приеме определените размери на такса битови отпадъци по настоящото Решение да се превалутират съгласно чл.12 и чл.13 от Закона за ъвеждане еврото в Република България и думите „лева“, „лв.“ се заменят с „евро“.

ПРИЛОЖЕНИЯ:

1. *Приложение 1 - План-сметката за приходите и разходите в годишен размер за дейностите по събирането и извозването,депонирането и обезвреждането в депа на битовите отпадъци и поддържането начистотата на териториите за обществено ползване за 2025 год.*
2. *Приложение 2 – Определяне размера на такса за битови отпадъци за 2025 год.*
3. *Проект на решение*

**С УВАЖЕНИЕ:……………………………………**

**Д-Р ИНЖ. АНГЕЛ ДЖОРГОВ**

*Кмет на община Самоков*

**Съгласували:**

*Венера Милова*

*секретар на Община Самоков*

*Станимира Давидова*

*заместник-кмет*

*Златка Изова*

*директор Дирекция „Финанси, МДТ****“***

*Даниела Оцетова*

**Изготвил:**

*Даниела Йончева*

*Главен счетоводител*

*Йорданка Велева*

*началник отдел РСВ*

*Елена Лобутова*

*Главен експерт ЕУД*



**ПРОЕКТ**

**Р Е Ш Е Н И Е**

**№………..**

**взето на заседание на Общински съвет Самоков,**

**проведено на………………….., Протокол №………….**

**По Доклад с вх. №…………/……………от Ангел Джоргов – кмет на Община Самоков,** относно основи за определяна на размера на такса битови отпадъци и приемане на план-сметката за приходите и разходите в годишен размер за дейностите по събирането, транспортирнето и обезвреждането в депа за битови отпадъци и поддържането на чистотата на териториите за обществено ползване, както и определяне размера на такса за битови отпадъци за 2025 година.

**I.** Одобрява план-сметка за нобходимите разходи за услугите по събиране и транспортиране на битови отпадъци, третиране и обезвреждане на битови отпадъци в съоръжения и инсталации и поддържане чистотата на териториите за обществено ползване на територията на община Самоков за 2025 г. съгласно *ПРИЛОЖЕНИЕ 1*

**II. 1.** Определя облагаема основа за изчисляване на размера на такса бтови отпадъци за 2025 г да бъде:

* Зазадължените лица, подали декларация с указания вид и брой съдове за събиране на битови отпадъци да бъдат облагани според декларираното от тях количество, изчислено на база брой и вид на съдовете за битови отпадъци.
* За неподалите декларация лица, по реда и в сроковете по чл.17 от цитираната по-горе Наредба, таксата да бъде определена на база данъчна оценка за физическите лица и по-високата стойност между данъчната оценка и отчетна стойност – за юридическите лица.

**II. 2.** Определя размера на таксата за битови отпадъци за 2025 г., както следва:

**1. За имоти на физически лица и жилищни имоти на юридически лица в първа зона в гр. Самоков- 2,3 на хиляда върху данъчната оценка на недвижимия имот, в т.ч.**

*- 1.3 на хиляда –сметосъбиране и сметоизвозване*

*-0.4 на хиляда – За обезвреждането на битовите отпадъци в депа*

*или други съоръжения, вкл. отчисленията по чл. 60 и чл. 64 от ЗУО*

*-0.6 на хиляда - за чистотата на териториите за обществено ползване*

**2. За имоти на физически лица и жилищни имоти на юридически лица във втора зона в гр. Самоков- 2,8 на хиляда върху данъчната оценка на недвижимия имот, в т.ч.**

*- 1.4 на хиляда –сметосъбиране и сметоизвозване*

*-0.4 на хиляда – За обезвреждането на битовите отпадъци в депа или други съоръжения, вкл. отчисленията по чл. 60 и чл. 64 от ЗУО*

*- 1.0 на хиляда - за чистотата на териториите за обществено ползване*

**3. За имоти на физически лица и жилищни имоти на юридически лица в трета и четвърта зона в гр. Самоков- 3,7 на хиляда върху данъчната оценка на недвижимия имот, в т.ч.**

*- 1,7 на хиляда –сметосъбиране и сметоизвозване*

*-0.60 на хиляда – За обезвреждането на битовите отпадъци в депа или други съоръжения, вкл. отчисленията по чл. 60 и чл. 64 от ЗУО*

*- 1.4 на хиляда - за чистотата на териториите за обществено ползване*

**4. За имоти на физически лица в селата /без с. Говедарци, с. Широки дол, с. Райово, с. Радуил/- 12,0 на хиляда върху данъчната оценка на недвижимия имот, в т.ч.**

*- 5.0 на хиляда - сметосъбиране и сметоизвозване*

*- 3.0 на хиляда - за обезвреждането на битовите отпадъци в депа или други съоръжения, вкл. отчисленията по чл. 60 и чл. 64 от ЗУО*

*- 4.0 на хиляда – за чистотата на териториите за обществено ползване*

**5. За имоти на физически лица в село Говедарци- 7.0 на хиляда върху данъчната оценка на недвижимия имот, в т.ч.**

*- 3.0 на хиляда - сметосъбиране и сметоизвозване*

*- 2.0 на хиляда - за обезвреждането на битовите отпадъци в депа или други съоръжения, вкл. отчисленията по чл. 60 и чл. 64 от ЗУО*

*- 2.0 на хиляда – за чистотата на териториите за обществено ползване*

**6. За имоти на физически лица в с. Широки дол, с. Радуил и с. Райово – 9.0 на хиляда върху данъчната оценка на недвижимия имот, в т.ч.**

*- 3,5 на хиляда - сметосъбиране и сметоизвозване*

*- 2,5 на хиляда - за обезвреждането на битовите отпадъци в депа или други съоръжения, вкл. отчисленията по чл. 60 и чл. 64 от ЗУО*

*- 3.0 на хиляда – за чистотата на териториите за обществено ползване*

**7.За имоти, разположени в индустриална зона "Червената земя", землище на с. Драгушиново – 15.0 на хиляда върху данъчната оценка на недвижимия имот, в т.ч.**

*- 8.0 на хиляда- сметосъбиране и сметоизвозване*

*-4.0 на хиляда- за обезвреждането на битовите отпадъци в депа или други съоръжения, вкл. отчисленията по чл. 60 и чл. 64 от ЗУО*

*- 3.0 на хиляда– за чистотата на териториите за обществено ползване*

**8. За жилищни имоти на физически лица в к.к. Боровец- 8.0 на хиляда върху данъчната оценка на недвижимия имот, в т.ч.**

*- 3.0 на хиляда - сметосъбиране и сметоизвозване*

*- 2.0 на хиляда - за обезвреждането на битовите отпадъци в депа или други съоръжения, вкл. отчисленията по чл. 60 и чл. 64 от ЗУО*

*- 3.0 на хиляда - за чистотата на териториите за обществено ползване*

**9. За нежилищни имоти на физически лица в к.к. Боровец- 10 на хиляда върху данъчната оценка на недвижимия имот, в т.ч.**

*- 5.0 на хиляда - сметосъбиране и сметоизвозване*

*- 2.0 на хиляда - за обезвреждането на битовите отпадъци в депа или други съоръжения, вкл. отчисленията по чл. 60 и чл. 64 от ЗУО*

*- 3.0 на хиляда - за чистотата на териториите за обществено ползване*

**10. За жилищни и нежилищни имоти на физически лица във вилните зони и селищните образования - 20 на хиляда върху данъчната оценка на недвижимия имот, в т.ч.**

*- 10 на хиляда - сметосъбиране и сметоизвозване*

*- 4.0 на хиляда - за обезвреждането на битовите отпадъци в депа или други съоръжения, вкл. отчисленията по чл. 60 и чл. 64 от ЗУО*

*- 6.0 на хиляда – за чистотата на териториите за обществено ползване*

**11. За недвижими имоти на лица, подали заявления-декларации по чл.67 ал.1 от ЗМДТ - на база декларирания брой и видове съдове, кратност на вдигане и утвърдените калкулации за еднократно извозване на съответния вид и поддържане и обезвреждане на депо, както следва:**

**11.1 За физически лица,**

- За град Самоков, селата и вилните зони

* За 1 брой контейнер „Бобър“ 1100 л - ………1200.00 лв
* За 1 брой контейнер 110 л. - ……….………… 120.00 лв

- За КК Боровец

* За 1 брой контейнер „Бобър“ 1100 л - ………2400.00 лв
* За 1 брой контейнер 110 л. - ……….……………240.00 лв

**-** *за услугите пообезвреждане на битовите отпадъци в депа или други съоръжения, вкл. отчисленията по чл. 60 и чл. 64 от ЗУО и за чистота на териториите за обществено ползване се заплащат посочените в т. II от настоящото решение от 1.1 до т.10 включително*

**11.2 За юридически лица**

- За град Самоков, селата и вилните зони

* За 1 брой контейнер „Бобър“ 1100 л - ………1200.00 лв

- За КК Боровец

* За 1 брой контейнер „Бобър“ 1100 л - ………2400.00 лв

**-** *за поддържане на чистота на териториите за обществено ползване се заплащатакса в размер на 1,5 промила върху по-високата стойност между данъчната оценка и отчетната стойност на имота.*

**11.3 За юридически лица -** собственици на търговски обекти с до от 10 кв.м. РЗП, както и на имоти с друго нежилищно предназначение – офиси и кантори**:**

- За град Самоков, селата и вилните зони

* За 1 брой кофа „Мева“ 110 л - ………120.00 лв

**-** *за поддържане на чистота на териториите за обществено ползване се заплащатакса в размер на 1,5 промила върху по-високата стойност между данъчната оценка и отчетната стойност на имота.*

**12. За недвижими имоти на юридически лица и еднолични търговци, недекларирали брой съдове за сметосъбиране, такса битови отпадъци се дължи в размер на 8.0 на хиляда върху по-високата стойност между данъчна оценка и отчетна стойност, в т.ч.**

*- 4.0 на хиляда- за сметосъбиране и сметоизвозване*

*- 2.5 на хиляда- за обезвреждането на битовите отпадъци в депа или други съоръжения, вкл. отчисленията по чл. 60 и чл. 64 от ЗУО*

*- 1.5 на хиляда– за чистотата на териториите за обществено ползване*

**13. Общинските и държавните училища заплащат такса за битови отпадъци за 2025 година по 4.68 лв. за „брой ученик” - редовна форма на обучение. Броят на учениците се определя по информационната система на Министерството на образованието и науката към 01.01.2025 година.**

**В това число:**

*\* За сметосъбиране и сметоизвозване -.................................................... 1.68 лв;*

*\* За обезвреждането на битовите отпадъци в депа или други Съоръжения, вкл. отчисленията по чл. 60 и чл. 64 от ЗУО -................................................... 1.42 лв;*

***\**** *За чистотата на териториите за обществено ползване-..................... 1.58 лв.*

**14. Такси за сметосъбиране, сметоизвозване и поддържане на депо не се събират за:**

*- незастроени имоти на физически лица, съгласно чл.17 ал.6 на Наредба № 12;*

*- имотите, стопанисвани от общинска фирма „МАЛЬОВИЦА” ЕООД*

*- имоти, собственост на Община Самоков, които не са отдадени под наем*

**15. Освобождават се от такса битови отпадъци имотите, находящи се в с.Лисец и с.Яребковица.**

**16. За предоставени за ползване, наем или концесия общински жилищни и нежилищни имоти таксата се заплаща съответно от ползвателите с учредено вещно право, наемателите или концесионерите, като се изчислява пропорционално върху данъчната оценка/отчетната стойност на ползвания имот или част от него или според количеството на отпадъците, ако е подадена декларация по чл. 19, ал. 1 и 2 от Наредбата за определянето и администрирането на местните такси и цени на услуги на територията на Община Самоков.**

**16.1. За общински жилища - по 1.57лв. на кв.м. / година, в т.ч.**

*-0,80 лв/кв.м. –сметосъбиране и сметоизвозване*

*-0.27 лв/кв.м. – За обезвреждането на битовите отпадъци в депа или други съоръжения, вкл. отчисленията по чл. 60 и чл. 64 от ЗУО*

*-0.50 лв/кв.м. - за чистотата на териториите за обществено ползване*

**16.2 За ползваните общински недвижими имоти под наем /с изключение на земеделски земи/ се начислява такса битови отпадъци, както следва:**

***1. За земя - по 1,50 лв. за кв.м./година, в т.ч.***

*-0,80 лв/кв.м. –сметосъбиране и сметоизвозване*

*-0.20 лв/кв-м. – За обезвреждането на битовите отпадъци в депа или други съоръжения, вкл. отчисленията по чл. 60 и чл. 64 от ЗУО*

*-0.50 лв/кв.м. - за чистотата на териториите за обществено ползване*

***16.3. За Общински пазар - Самоков – за общински сгради, отдадени под наем -по 4.50 лв. за кв.м./година в т.ч.***

*-1,50 лв/кв.м. –сметосъбиране и сметоизвозване*

*-1.20 лв/кв-м. – За обезвреждането на битовите отпадъци в депа или други съоръжения, вкл. отчисленията по чл. 60 и чл. 64 от ЗУО*

*-1,80 лв/кв.м. - за чистотата на териториите за обществено ползване*

***16.4. За тротоарно право - земя:***

***16.4.1. До 10 кв.м.***  по 2,50 лв за кв.м./година, в т.ч.:

*-1,00 лв/кв.м. –сметосъбиране и сметоизвозване*

*-0.70лв/кв-м. – За обезвреждането на битовите отпадъци в депа или други съоръжения, вкл. отчисленията по чл. 60 и чл. 64 от ЗУО*

*-0,80 лв/кв.м. - за чистотата на териториите за обществено ползване.*

***16.4.2. Над 10 кв. м.*** по 1,50 кв.м./година, в т.ч.:

*-0,70 лв/кв.м. –сметосъбиране и сметоизвозване*

*-0.40 лв/кв-м. – За обезвреждането на битовите отпадъци в депа или други съоръжения, вкл. отчисленията по чл. 60 и чл. 64 от ЗУО*

*-0.40 лв/кв.м. - за чистотата на териториите за обществено ползване.*

***16.5. Поликлиника - Самоков - кабинети - по 2,50 лв. за кв.м./година в т.ч.:***

*-0,90 лв/кв.м. –сметосъбиране и сметоизвозване*

*-0.70 лв/кв-м. – За обезвреждането на битовите отпадъци в депа или други съоръжения, вкл. отчисленията по чл. 60 и чл. 64 от ЗУО*

*-0,90лв/кв.м. - за чистотата на териториите за обществено ползване*

***16.6. Сграда бивш партиен дом- Самоков-помещения - по 3,50 лв. за кв.м./година в т.ч.:***

*-1,20 лв/кв.м. –сметосъбиране и сметоизвозване*

*-0,80 лв/кв-м. – За обезвреждането на битовите отпадъци в депа или други съоръжения, вкл. отчисленията по чл. 60 и чл. 64 от ЗУО*

*-1,50лв/кв.м. - за чистотата на териториите за обществено ползване*

***16.7. Терени***

**16.7.1. За договорите, сключени със спортния тотализатор- по 3,30 лв. за кв.м./година в т.ч.:**

*-1,00 лв/кв.м. –сметосъбиране и сметоизвозване*

*-0,80 лв/кв-м. – За обезвреждането на битовите отпадъци в депа или други съоръжения, вкл. отчисленията по чл. 60 и чл. 64 от ЗУО*

*-1,50 лв/кв.м. - за чистотата на териториите за обществено ползване*

**16.7.2. За терени, ползвани със стопанско предназначение за поставяне на преместваеми павилиони- по 14,00 лв. за кв.м./година в т.ч.:**

*-7,00 лв/кв.м. –сметосъбиране и сметоизвозване*

*-2,50 лв/кв-м.– за обезвреждането на битовите отпадъци в депа или други съоръжения, вкл. отчисленията по чл. 60 и чл. 64 от ЗУО*

*-4,50 лв/кв.м. - за чистотата на териториите за обществено ползване*

**16.7.3. За терени, ползвани с жилищно предназначение- по 0,48 лв./кв.м./година, в т.ч.:**

*-0.28 лв/кв.м. –сметосъбиране и сметоизвозване*

*-0.08лв/кв-м. – За обезвреждането на битовите отпадъци в депа или други съоръжения, вкл. отчисленията по чл. 60 и чл. 64 от ЗУО*

*-0,12 лв/кв.м. - за чистотата на териториите за обществено ползване*

***16.7.4. За читалища, библиотеки и спортни терени – 1 промил, изчислен върху данъчната оценка на имота.***

***17. Общински съвет възлага на Кмета на Общината да организира отпечатване и изпращане на съобщения до данъчно задължените лица.***

**III. Определените размери на такса битови отпадъци по настоящото Решение се превалутират съгласно чл.12 и чл.13 от Закона за въвеждане еврото в Република България и думите „лева“, „лв.“ се заменят с „евро“.**

**Измененията по т. III влизат в сила от дата на влизане в сила на Закона за въвеждане еврото в Република България.**

Явно гласуване: за………, против ..…., въздържали се………

ПРЕДСЕДАТЕЛ НА ОбС:

/МАЯ ХРИСТЕВА/