**ДО: ПРЕДСЕДАТЕЛЯ**

**НА ОБЩИНСКИ СЪВЕТ**

**ГР. САМОКОВ**

**ДОКЛАД**

**ОТ Д-Р ИНЖ.АНГЕЛ ДЖОРГОВ**

**КМЕТ НА ОБЩИНА САМОКОВ**

**Относно: Кандидатстване на Община Самоков по проект „Красива България” по обявената кампания за прием за 2024 година по мярка M02 с обект: „Ремонт на VIII –ми етаж блок Б, Хирургично отделение на МБАЛ Самоков ЕООД” гр. Самоков;**

У**ВАЖАЕМА Г-ЖО ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Министерство на труда и социалната политика обяви прием за подаване на проектни предложения по Програма „Красива България” **със срок на кандидатстване до 15.03.2024г.**

Мерките, по които може да се кандидатства по време на кампанията са три:

– мярка М01 „Подобряване на обществената среда в населените места”;

– мярка М02 „Подобряване на социалната инфраструктура”;

– мярка М02-01 „Подобряване на социалните услуги от резидентен тип”.

**Допустими кандидати по мярка М01„Подобряване на обществената среда в населените места”** са общините и областните управители, държавните институции и контролните органи, които са собственици на обектите, включени в проектните предложения, или са с делегирани права за тяхното стопанисване и управление.

**Допустими проектни предложения по мярка М01:**

- строително-монтажни/ремонтни работи (СМР/СРР) в сгради или самостоятелни обекти в тях или ново строителство, които са за обществено обслужване в областта на администрацията, културата и изкуствата, спорта и социалния туризъм;

-СМР/СРР в обекти за обществено обслужване в областта на администрацията, културата и изкуствата, спорта и социалния туризъм, които са със статут на недвижима културна ценност, но при условие, че техните собственици ги ползват пряко и не ги отдават под наеми/или, че същите не се нуждаят от допълнителни консервационно-реставрационни работи след обновяването им по ПКБ;

- СМР/СРР в прилежащите външни пространства на посочените по-горе сгради, но в рамките на урегулираните поземлени имоти, в които се намират.

**2. Допустими кандидати по мярка М02 „Подобряване на социалната инфраструктура”** са общините и държавните институции, които са собственици на обектите, включени в проектните предложения, или са с делегирани права за тяхното стопанисване и управление.

**Допустими проектни предложения по мярка М02:**

- СМР/СРР в сгради или самостоятелни обекти в тях, които са за обществено обслужване в областта на: образованието и науката (детски ясли и градини, училища,вкл. висши, научни и академични звена и др. подобни); здравеопазването (лечебни заведения за болнична и извън болнична помощ, центрове за спешна медицинска помощ и др. подобни); предоставянето на социални услуги в общността, които не за резидентна грижа и осигуряване на подслон (дневни центрове, центрове за обществена подкрепа, центрове за социална рехабилитация и интеграция, центрове за работа с деца на улицата, социално учебно-професионални центрове, звена „Майка и бебе”, предоставяне на услуги на общинско ниво( приемна грижа, домашен социален патронаж и обществени трапезарии);

- СМР/СРР в обекти за обществено обслужване в посочените по-горе области, които са със статут на недвижима културна ценност, но при условие, че техните собственици ги ползват пряко и не ги отдават под наеми/или, че същите не се нуждаят от допълнителни консервационно-реставрационни работи след обновяването им по ПКБ;

- СМР/СРР в прилежащите външни пространства на посочените по-горе сгради, но в рамките на урегулираните поземлени имоти, в които се намират.

**3. Допустими кандидати по мярка М02-01 „Подобряване на социалните услуги от резидентен тип”** са общините, които са собственици на обектите, включени в проектните предложения.

**Допустими проектни предложения по мярка М02-01:**

- СМР/СРР в съществуващи сгради или самостоятелни обекти в тях, или ново строителство, с цел предоставяне на социални услуги за резидентна грижа и осигуряване на подслон (център за настаняване от семеен тип, център за временно настаняване, кризисен център, защитено жилище, наблюдавано жилище, преходно жилище и приют).

Община Самоков ще кандидидаства по проект „Красива България” по обявената кампания за прием за 2024г. **по Мярка М02** с проект: **„Ремонт на VIII –ми етаж блок „Б”, Хирургично отделение на МБАЛ Самоков ЕООД” гр. Самоков**;

Сградата на МБАЛ Самоков е построена през 1988 година и е разположена в два девет етажни корпуса. В следствие на над тридесетгодишната експлоатация на отделението състоянието на VIII – ми етаж, блок Б -Хирургично отделение не е добро. Компроментирани са вратите, баните и осветлението. Предвижда се подмяна на старите дървени врати с нови PVC, изкърпване на обрушена мазилка и гипсова шпакловка по стени, полагане на мазилка, полагане на антибактериален латекс, монтаж на окачени тавани, полагане на фаянсова облицовка, антибактериална настилка, подмяна на облицовка в санитарните възли, оборудване за бани и тоалетни, подмяна на старо осветление с LED осветление.

Стойността на проекта е 240 649.00 лева, като собственото финансиране от страна на Община Самоков е в размер на 132 357 лева - 55% от стойността на проекта.

Във връзка с гореизложеното предлагам на Общински Съвет Самоков следният

**ПРОЕКТ ЗА РЕШЕНИЕ**:

Общински съвет -Самоков на основание чл.21, ал.1, т.12 от ЗМСМА

1. Дава съгласие за кандидатстване по Проект „Красива България” с проект:  **„Текущ ремонт на VIII –ми етаж блок „А” Хирургично отделение на МБАЛ Самоков ЕООД” гр. Самоков** като осигурява собствено финансиране в размер на 55% от стойността на проекта а именно: 132 357 лв. с ДДС.

Средствата за съфинансиране са предвидени в разходната част на бюджета на общината за 2024 г. във функция „Здравеопазване“

1. Възлага на кмета на общината да предприеме и извърши всички фактически и правни действия във връзка с кандидатстването по програмата.

**С уважение:**

**Д-Р ИНЖ.АНГЕЛ ДЖОРГОВ**

**КМЕТ НА ОБЩИНА САМОКОВ**

**Съгласувал: Станимира Давидова-зам.кмет**

**Съставил: Красимира Костадинова – директор дирекция ТСУЕП**