**ЧРЕЗ:**

**Г-ЖА МАЯ ХРИСТЕВА**

**ПРЕДСЕДАТЕЛ НА ОБЩИНСКИ СЪВЕТ - САМОКОВ**

**ДО**

**ОБЩИНСКИ СЪВЕТ - САМОКОВ**

**ДОКЛАД**

**от**

**д-р инж. Ангел Джоргов – кмет на Община Самоков**

**ОТНОСНО:** *Приемане на Програма за овладяване популацията на безстопанствените кучета на територията на община Самоков 2025-2030г.*

**УВАЖАЕМА ГОСПОЖО ПРЕДСЕДАТЕЛ,**

**УВАЖАЕМИ ОБЩИНСКИ СЪВЕТНИЦИ,**

Представям на Вашето внимание мотиви за приемане на Общинска програма за овладяване популацията на безстопанствените кучета на територията на община Самоков 2025-2030г.

**Предварителна оценка на въздействието на** Общинска програма за овладяване популацията на безстопанствените кучета на територията на община Самоков 2025-2030г.

**Основания за законодателна инициатива**

В резултат на изискванията, поставени на България и останалите страни - членки от Европейския съюз, по отношение грижата и хуманното отношение към животните и конкретните механизми за овладяване на популацията на безстопанствени кучета в населените места, възниква необходимостта от разработване на програма за овладяване популацията на безстопанствените кучета.

Общинската програма за овладяване популацията на безстопанствените кучета на територията на община Самоков е изготвена в изпълнение на чл. 40, ал. 3 и ал. 4 от Закона за защита на животните и обхваща периода 2025-2030 г.

**Заинтересовани страни**

Заинтересовани страни по настоящия проект на Общинската програма за овладяване популацията на безстопанствените кучета на територията на община Самоков са община Самоков, всички физически, юридически лица и организации, извършващи дейност на територията на община Самоков.

**Анализ на разходи и ползи**

При прилагане на проектната програма ще се редуцира броят на безстопанствените кучета, намиращи се на територията на община Самоков.

**Административна тежест и структурни промени**

С предложения проект на Програмата няма да се наложи преструктуриране на общинската администрация и промяна в организацията на дейностите на общинските служители.

**Въздействие върху нормативната уредба**

Изготвеният проект за ,,Програма за овладяване популацията на безстопанствените кучета на територията на община Самоков 2025-2030г.” е съобразен с изискванията на Закона за защита на животните.

С предложения проект за Общинската програма за овладяване популацията на безстопанствените кучета на територията на община Самоков 2025-2030г. не са предвидени последващи промени в нормативната уредба на община Самоков.

**Причини и мотиви, които налагат приемането**

Наличието на голям брой безстопанствени кучета води до здравни рискове за хората. Те могат да бъдат преносители на болести, опасни за човека - бяс, ехинококоза, бруцелоза, микроспория. Много от хората се страхуват, безстопанствените кучета създават дискомфорт на населението.

**Цели, които се поставят**

Установяване на контрол върху популацията на безстопанствените и домашните кучета, с което се гарантира здравето на хората, безопасността на средата за живеене и европейския имидж на България и общ. Самоков.

Намаляване до минимум рисковете от разпространение на заразни заболявания, предавани от животните, при ухапване.

Развиване на чувство за отговорност при отглеждане на кучета.

**Финансови средства, необходими за изпълнение на план - програмата**

Източници на финансиране:

- Бюджет на Общинска администрация - Самоков;

- Постъпления от такси, съгласно чл. 175 от ЗВМД;

- Дарения;

- Финансиране на дейности по Програмата.

**Очаквани резултати от прилагането, включително финансови, ако има такива**

Овладяване броя на безстопанствените кучета до трайното изчезване на понятието "безстопанствени кучета";

Повишаване чистотата на околната среда в населените места, разположени на територията на община Самоков.

**Анализ на съответствието с правото на Европейския съюз**

Предлагания проект за Общинската програма за овладяване популацията на безстопанствените кучета на територията на община Самоков 2025-2030г. е акт, който се създава на основание чл. 40, ал. 3 и сл. от ЗЗЖ и е в съответствие с целите на закона и недопускане проявяването на жестокост към животните, по смисъла на закона, поради което съответствието й с правото на Европейския съюз. Предлаганата Програма не противоречи на норми от по-висока йерархия, както на националното, така и на европейското законодателство.

ПРАВНИ ОСНОВАНИЯ: чл. 21, ал. 1, т. 12 от Закона за местното самоуправление, чл. 26, ал. 2, чл. 28 от Закона за нормативните актове, чл. 40, ал. 3 и ал.4 от Закона за защита на животните, Общински съвет-– Самоков, да вземе решение, съгласно приложения проект на решение.

ФАКТИЧЕСКИ ОСНОВАНИЯ: Установяване на контрол върху популацията на безстопанствените и домашните кучета, с което се гарантира здравето на хората, безопасността на средата за живеене и европейския имидж на България и общ. Самоков.

**Приложение:** Проект на решение и Програма за овладяване популацията на безстопанствените кучета на територията на община Самоков 2025-2030г.

**С УВАЖЕНИЕ:……………………………………**

**Д-Р ИНЖ. АНГЕЛ ДЖОРГОВ**

**КМЕТ НА ОБЩИНА САМОКОВ**

**Съгласували:**

Илияна Петкова

*ВрИД Секретар на община Самоков*

*Съгл. Заповед № ОСК25-РД15-120*

*от 03.02.2025г. на кмета на община Самоков*

Инж. Петър Костов

*Заместник – кмет на община Самоков*

Станимира Давидова

*Заместник – кмет на община Самоков*

Даниела Оцетова

*Директор на дирекция ПНОАМиК*

Съставил:

Елена Лобутова

*Гл. експерт в отдел ЗСООС*