## 



## ЧРЕЗ:

## Г-ЖА МАЯ ХРИСТЕВА

## ПРЕДСЕДАТЕЛ НА ОБЩИНСКИ СЪВЕТ –

## САМОКОВ

## ДО

## ОБЩИНСКИ СЪВЕТ – САМОКОВ

## Д О К Л А Д

## от

## д-р инж. Ангел Джоргов – кмет на Община Самоков

**Относно:** *Приемане на бюджета на Община Самоков за 2025 г.*

**УВАЖАЕМА ГОСПОЖО ПРЕДСЕДАТЕЛ,**

**УВАЖАЕМИ ОБЩИНСКИ СЪВЕТНИЦИ,**

Предложеният проект за бюджет на Община Самоков за 2025 година е разработен при спазване разпоредбите на Закона за държавния бюджет на Република България за 2025 година (обн. ДВ бр. 26 от 27.03.2025 г.), в съответствие с разпоредбите на Закона за публичните финанси (обн. ДВ бр.15 от 15.02.2013 г., изм. и доп. ДВ бр. 98 от17.11.2020г.), Наредбата за условията и реда за съставяне на бюджетната прогноза за местните дейности за следващите три години и за съставяне, приемане, изпълнение и отчитане на бюджета на община Самоков (приета с Решение № 1111 на Общински съвет –Самоков по Протокол № 28/2013 г., изм. и доп. с Решение № 1921 на ОбС по Протокол № 47 от 30.03.2023 г.) и Решение № 93 от 25.02.2025 г. на Министерски съвет за приемане на стандартите за делегираните от държавата дейности с натурални и стойностни показатели през 2025 г.

Проектът на бюджет е изготвен на база извършен анализ на получените приходи и извършените разходите по видове и години, като са предвидени инфлационните процеси, непроменените ставки на местните данъци и такси и приоритетите за развитие на Община Самоков. Предвидени са средства за финансиране във всички сфери на обществения живот – образование, здравеопазване, социални дейности и услуги, благоустрояване, култура, спорт и други.

При подготовката на проектът на бюджета за 2025 г. като база са послужили отчетните данни за изпълнението на бюджета за 2024 г., поетите ангажименти в сферата на управление за надграждане и доразвиване на публичните услуги, съобразени с целите и приоритетите на общинското ръководство, заложени в Плана за интегрирано развитие на Община Самоков за периода 2021- 2027 г.

При разработването на проектът на бюджет 2025 година са отчетени следните фактори:

* Увеличение, считано от 1 януари 2025 г. на размерът на минималната работна заплата за страната от 933 лв. на 1 077 лв., за което от Министерство на финансите се предоставят допълнителни средства, компенсиращи разликата.
* Увеличение на размерите на основните бюджетни взаимоотношения между централния бюджет и бюджетите на общините. Запазват се разпоредбите относно начина и сроковете за предоставяне на основните бюджетни субсидии, като за всяка една от субсидиите е определен ред за изравняване на предоставените през първо тримесечие на 2025 г. средства.
* Запазена е възможността за трансформиране на целевата субсидия за капиталови разходи в трансфер за други целеви разходи за извършване на неотложни текущи ремонти на общински пътища, на улична мрежа и на сгради, публична общинска собственост.
* Предвидена е възможност неусвоените средства по бюджетите на общините от трансфери по чл.52, ал.1, т.1, буква „а“ от ЗПФ, постъпили през предходни години, с изключение на тези във функция „Образование“ да могат да се разходват за делегираните от държавата дейности във всички функции, в т.ч. за капиталови разходи, ако това не противоречи на условията, определени в нормативния акт, с който са одобрени.
* Неусвоените средства във функция „Образование“ могат да се ползват за капиталови разходи, ако това не противоречи на акта, с който са одобрени.
* Запазва се данъчната тежест – не се предвижда увеличение на данъците и общинските такси.
* В отражение на реформите в сектор „Образование” са променени стандартите във функцията и е предвидено увеличение на заплатите на педагогическите специалисти, считано от 1 март 2025 година с 15%.
* Запазва се възможността, по специални програми, детските градини и ясли, училищата, читалищата и други бюджетни организации да получават компенсации за направените от тях разходи за електроенергия до размера на цените за битови потребители.
* През 2025 г. се запазва максималният размер на присъдената издръжка в размер на 100 лв., която се изплаща от държавата на основание чл.152, ал.1 от Семейния кодекс.
* Община Самоков продължава да предоставя помощи по решение на Общински съвет в областта на здравеопазването и социалното подпомагане.
* Изпълнение на подготвителни дейности за преминаване към нови основи за определянето на ТБО от 2026 г.
* Подготовката за въвеждане на еврото в страната с индикативна дата 1 януари 2026 г.

1. ПРИХОДНА ЧАСТ

Приходната част на бюджета на Община Самоков за 2025 година е формирана от приходи за делегирани от държавата дейности и приходи от местни дейности.

Общият размер на планираните приходи за 2025 г. възлиза на 94 694 598 лв., в това число:

* Приходи за реализиране на държавна дейност - 50 533 531 лв.
* Приходи за реализиране на местна дейност - 44 161 067 лв.

Очакваните приходи за 2025 г. са определени на база размера на общата субсидия за делегираните от държавата дейности, трансфери за местни дейности и целева субсидия за капиталови разходи, прогноза на общинска администрация за постъпления от местни данъци, разпореждане с общинско имущество, приходите от общински такси, глоби, приходи от концесии и други неданъчни приходи.

Прогнозата за постъпленията от местни данъци е формирана на база определените ставки на местните данъци и очакваната събираемост на задълженията за текущата година и на несъбраните от минали години. Приходите от такса битови отпадъци са планирани на база определения от Общински съвет размер съгласно Наредбата за административните такси и услуги в Община Самоков. Приходите от административни и технически услуги са заложени на база анализ от предходни години за предоставените услуги.

Приходите от собственост са разработени на база годишна програма за управление на общинската собственост.

Предвидените собствени приходи за 2025 г. от имуществени и други данъци и неданъчни приходи са в размер на 25 239 545 лв., т.е. с 22,04 % повече спрямо първоначално планираните за 2024 г. Субсидиите / изравнителна, целева и обща/ и трансферите от централния бюджет са в размер на 47 116 117 лв., т.е с 13,15 % спрямо определените в ЗДБРБ за 2024 г.

Приходи за делегирани от държавата дейности

А. Взаимоотношения с Централния бюджет и собствени приходи

* 1. Общата субсидия за делегирани от държавата дейности за 2025 година е в размер на 41 545 517 лв.
  2. Приходите от продажба на стоки и услуги са предвидени в размер на **92 000** лв.
  3. Приходи от наем на имущество - **9 527** лв.
  4. Приходи от наем на земя - **2 220** лв.
  5. Внесен данък върху приходите от стопанска дейност (-) **2 700**  лв.
  6. Временни безлихвени заеми - **1 393** лв.
  7. Остатък в левове по сметки от предходния период - **8 979 065** лв.
  8. Остатък в касата в левове от предходния период - **164** лв.

Относителният дял на държавните приходи за 2025 г. в общия размер на бюджета е в размер на 53,42 %.

Местни дейности

А. Приходите от местни дейности са в размер на 44  161 067 лева, разпределени, както следва:

* 1. Приходи от имуществени и други данъци в размер на общо 6 770 113 лв. в това число:

1. Данък върху доходите на физическите лица - окончателен годишен патентен данък - 50 000 лв.
2. Данък недвижими имоти - 1 550 000 лв.
3. Данък върху превозните средства - 2 000 000 лв.
4. Туристически данък - 670 113 лв.
5. Данък при придобиване на имущество по дарения и възмезден начин - 2 500 000 лв.
   1. Неданъчни приходи в общо в размер на 18 469 432 лв., разпределени, както следва:

1. Приходи и доходи от собственост в размер на 6 811 161 лв., в това число:

* Приходи от продажба на услуги, стоки и продукция - 3 648 160 лв.
* Приходи от наем на имущество - 680 000 лв.
* Приходи от наем на земя - 2 392 049 лв.
* Приходи от лихви по срочни депозити - 15 952 лв.
* Приходи от лихви по предоставени заеми - 75 000 лв.
  1. Общински такси в размер на 7 172 105 лв., в това число:
* За ползване на Домашен социален патронаж и др. социални услуги - 2 468 105 лв.
* За ползване на тържища, панаири, тротоари, улични платна и др.- 30 000 лв.
* За такса битови отпадъци - 3 900 000 лв.
* За предоставяни технически услуги - 450 000 лв.
* За предоставени административни услуги - 250 000 лв.
* За откупуване на гробни места - 15 000 лв.
* За притежаване на кучета - 4 000 лв.
* За други общински такси -55 000 лв., като сумата е определена на база регламентираните с Наредба 12 за определяне размера на общинските такси и цени на услуги единни стойности, при отчитане броя на оказваните различни видове услуги и очаквани обеми и постъпления от тях през 2025г.

3.Глоби, санкции и наказателни лихви - 405 000 лв.

Предвидени са приходи от влезли в сила наказателни постъпления и приходи от лихви за просрочия на дължимите публични и частни вземания.

4.Други неданъчни приходи - 2 435 000 лв., като очакваните постъпления са от продажба на маркирана дървесина от ОП ”Общинско лесничейство”, както и единични приходи, некласифицирани в номенклатурата от конкретно регламентирани приходи, напр. приходи от продажба на документация за участие в тръжни процедури, приходи от продадени вторични суровини и други.

5.Внесено ДДС и други данъци върху продажбите (-) 425 834 лв.

Тези данъчни задължения са изчислени на база съответните облагаеми приходи, върху които се начислява ДДС– приходи и доходи от собственост и продажба на общинско имущество.

6. Постъпления от продажба на нефинансови активи - 2 022 000 лв., а именно:

* Постъпления от продажба на сгради- 500 000 лв.
* Постъпления от продажба на земя -1 482 000 лв.
* Постъпления от продажба на нематериални дълготрайни активи - 40 000 лв.

Б. Трансфери за местни дейности 5 570 600 лв., в това число:

* обща изравнителна субсидия 2 248 300 лв.;
* целева субсидия за капиталови разходи 2 439 600 лв.;
* средства за зимно поддържане и снегопочистване на общински пътища **277 100** лв.;
* трансфери за други целеви разходи **605 600** лв.

**В. Възстановени суми по възмездна финансова помощ 203 735 лв.**

**Г. Предоставени трансфери между бюджети и сметки от ЕС (-) 1 015 847 лв.**

Д. Временни безлихвени заеми от/за чужди средства 1 289 590 лв.

Е. Операции с финансови активи 12 970 130 лв.

1. РАЗХОДНА ЧАСТ

Общият размер на планираните разходи за 2025 г. възлиза на 94 694 598 лв. и е формиран, както следва:

* За държавни дейности, финансирани от държавни приходи / вкл. преходен остатък от минали години, собствени приходи на училища и музей/ - 50 533 531 лв. (относителен дял 53.42%, от бюджета за 2025 г.)
* За дофинансиране на държавни дейности от местни приходи - 3 614 189 лв. (относителен дял 3.82%, от бюджета за 2025г.)
* За финансиране на местни дейности - 40 546 878 лв. (относителен дял 42.82 %, от бюджета за 2025г.)

Разпределението на разходите по функции и относителния дял от общата рамка на бюджета за 2025 г. е както следва:

1. Общи държавни служби – 9 768 159 лв. или 10,31%;

2. Отбрана и сигурност – 1 465 932 лв. или 1,55%;

3. Образование – 31 004 255 или 32,74%;

4. Здравеопазване – 1 825 230 лв. или 1,93%;

5. Социално осигуряване подпомагане и грижи – 12 369 897 лв. или 13,03%;

6. Жилищно строителство, благоустройство, комунално стопанство и опазване на околната среда – 22 613 728 лв. или 23,88%;

7. Почивно дело, култура и религиозни дейности – 6 267 793 лв. или 6,62%;

8. Икономически дейности и услуги – 9 174 776 лв. или 9,69%;

9. Разходи, некласифицирани в другите функции – 204 828 лв. или 0,22%;

Разходи за държавни дейности.

С чл. 53 от Закона за държавния бюджет на Република България за 2025 г. е определен размерът на средствата, посочени като обща субсидия за делегираните от държавата дейности за функциите: „Общи държавни служби”, „Отбрана и сигурност” „Образование”, „Здравеопазване”, “Социално осигуряване, подпомагане и грижи“ , „Култура” в размер на 41 545 517 лева. Завишението на субсидията е с 14,22 % спрямо предходната 2024 г.

С тези средства се финансират задължителните разходи за делегираните от държавата дейности, които са осигурени в пълен размер. С пълния размер на тези средства се осигуряват ресурси за работна заплата и осигурителни вноски за дванадесет месеца на персонала, зает в държавните дейности, в т.ч. и общинска администрация. Също така са осигурени ресурси за стипендии за учениците, субсидии за издръжка на читалищата и музея, както и пълната присъща издръжка на учебни заведения, детски градини, детски ясли и социални дейности.

И през 2025 г. общинския бюджет ще финансира дейности, които са делегирани на база Единен разходен стандарт, определен с решение на Министерски съвет № 93 от 25.02.2025 г.

Разходи за местни дейности

За тези разходи няма разработени национални стандарти за финансиране. Планирането им е съобразено с потребностите на местната общност, местните традиции, годишните цели и приоритети, съобразени със собствените ресурси на общината. Отчетени са нивото на инфлацията, поетите ангажименти пред населението, задължения по програми и проекти, както и прогнозите за очаквания размер на нови задължения за разходи и за поемане на ангажименти за разходи.

В проектът на бюджета на Община Самоков за 2025 година по разходните параграфи са заложени средства и за общинските предприятия: „Строителство, ремонт и озеленяване”, „Общинско лесничейство“, **„**Детско, ученическо и обществено хранене **”** , „Маркетинг, туризъм и туристически дейности”, „Спортни имоти и прояви“, Регионален център за управление на отпадъците“.

През 2025 година Общинска администрация предлага дейността  на **ОП „Детско, ученическо и обществено хранене ”** да се финансира от два приходни източника – събраните такси от обслужваните потребители / детски градини, училища, домове за стари хора, Център за настаняване от семеен тип за деца и младежи без увреждания, Дневен център за деца и младежи с увреждания, Домашен социален патронаж/ и  средства, осигурени от общинския бюджет в размер на 883 976 лв., тъй като съгласно чл.8, ал. 3 от ЗМДТ, размерът на таксата може и да не възстановява пълните разходи на общината по предоставянето на определена услуга, когато общинският съвет реши, че това се налага за защита на обществения интерес и в този случай, разликата между разходите и размера на таксата е за сметка на общинските приходи

1. **ИНВЕСТИЦИОННА ПРОГРАМА**

Средствата за капиталови разходи на Община Самоков за 2025 година са разчетени в размер на 57 877 353 лв. с източници на финансиране, както следва:

* целева субсидия от централния бюджет – 2 439 600 лв.
* преходен остатък целева субсидия – 1 275 981 лв.
* собствени бюджетни средства – 2 653 837 лв.
* други източници – 2 346 449 лв.
* средства ЕС – 39 878 126 лв.
* средства по Приложение № 3 - 9 283 360 лв.

Предвидените капиталови разходи за 2025 г. по видове са както следва:

* за основни ремонти на дълготрайни материални активи 12 712 822 лв.
* за придобиване на дълготрайни материални активи 18 585 265 лв.
* за придобиване на нематериални дълготрайни активи 874 429 лв.
* за капиталови трасфери 25 704 837 лв.

1. **Европейско финансиране**

Съгласно чл. 84, ал. 3 и чл. 144, ал.4 от ЗПФ проектът на бюджет на общината се придружава от разчет на сметките за средства от Европейския съюз, който се утвърждава от общинския съвет. Редът за изготвяне, утвърждаване и актуализиране на разчетите се определя с Наредбата за условията и реда за съставяне на бюджетната прогноза за местните дейности за следващите три години и за съставяне, приемане, изпълнение и отчитане на бюджета на община Самоков.

В Приложение „Индикативен разчет” са посочени средствата, които общината предвижда да получи и разходва през 2025 г. по различните Оперативни програми.

ПРИЛОЖЕНИЯ: 1. Проект на решение

**С УВАЖЕНИЕ:……………………………………**

**Д-Р ИНЖ. АНГЕЛ ДЖОРГОВ**

**кмет на Община Самоков**

Съгласувал:

Станимира Давидова- заместник- кмет

Изготвил:

М.Ласкина – гл. експерт „Бюджет”



**ПРОЕКТ**

**Р Е Ш Е Н И Е**

**№………..**

**взето на заседание на Общински съвет Самоков,**

**проведено на………………….., Протокол №………….**

**По Доклад с вх. №…………/……………от Ангел Джоргов – кмет на Община Самоков,** относно *Приемане на бюджета на Община Самоков за 2025 г.*

**Основание за решение:** чл. 21, ал. 1, т. 6, и чл.52, ал. 1 от Закона за местното самоуправление и местната администрация във връзка с чл. 39 и чл. 94, ал. 2 и ал. 3 и от Закона за публичните финанси

Представеният проект на бюджета за 2025 г. на Община Самоков е съставен с реалистична приходна и разходна част. Създадена е необходимата организация за ефективно, ефикасно, прозрачно и икономично използване на бюджетния ресурс. В тази връзка предлагам на основание чл. 21, ал. 1, т. 6, във връзка с чл.52, ал. 1 от ЗМСМА, чл. 39 и чл. 94, ал. 2 и ал. 3 и от Закона за публичните финанси, във връзка с разпоредбите на ЗДБРБ за 2025 година и Наредбата за условията и реда за съставяне на бюджетната прогноза за местните дейности за следващите три години и за съставяне, приемане, изпълнение и отчитане на бюджета на община Самоков, Общински съвет – Самоков да взема следните

**Р Е Ш Е Н И Я:**

I. Приема бюджета **на Община Самоков за 2025 година**, както следва:

1. **По приходите** в размер на 94 694 598 лв., съгласно Приложение № 1, в т.ч.:
   1. **Приходи за делегирани от държавата дейности** в размер на 50 533 531 лв. , в т.ч.:

1.1.1. Обща субсидия за делегирани от държавата дейности в размер на 41 545 517 лв.

1.1.2. Приходите от продажба на стоки и услуги 92 000 лв.

1.1.3. Собствени приходи на звената на делегиран бюджет в размер на 11 747 лв., съгласно Приложение № 2.

1.1.4. Преходен остатък от 2024 година в размер на 8 989 229 лв., съгласно Приложение № 3.

* 1. **Приходи за местни дейности** в размер на 44 161 067 лв. в т.ч.:

1.2.1. Данъчни приходи в размер на 6 770 113 лв.

1.2.2. Неданъчни приходи в размер на 18 469 432 лв.

1.2.3.Трансфери за местни дейности в размер на 5 570 600 лв., в т.ч.:

1.2.3.1. Обща изравнителна субсидия в размер на 2 248 300 лв.

1.2.3.2. Трансфер за зимно поддържане и снегопочистване в размер на 277 100 лв.

1.2.3.3.. Целева субсидия за капиталови разходи в местни дейности в размер на 2 439 600 лв.

1.2.3.4. Трансфери за други целеви разходи в размер на 605 600 лв.

1.2.3.5. Временни безлихвени заеми в размер на 1 289 590 лв.

1.2.3.6. Преходен остатък от 2024 година в размер на 13 430 904 лв.

**2. По разходите** в размер на 94 694 598 лв., разпределени по функции и дейности, съгласно Приложение № 4.

**2.1. За делегираните от държавата дейности** в размер на 50 533 531 лв.

**2.2. За дофинансиране на делегираните от държавата** дейности със средства от местни приходи в размер на 3 614 189 лв.

**2.3. За местни дейности** в размер на 40 546 878 в т.ч. резерв за непредвидени и/или неотложни разходи в размер на 200 000 лв.

**2.4.** Разходването на бюджетни средства (без целевите средства) се осъществява при съблюдаване на приоритети:

**2.4.1.** разходите за делегираните от държавата дейности се извършват до размера на предоставените трансфери и се използват по предназначение, като разходите за трудови възнаграждения и стипендии са приоритетни;

**2.4.2.** постъпилите собствени приходи се разходват в следната поредност: за трудови доходи; за разходи, свързани с дейности, за които се събират такси; за неотложни разходи – горива, ел.енергия, отопление, вода и неотложни текущи ремонти;

1. Утвърждава бюджетното салдо по общинския бюджет, изчислено на касова основа в размер на 0 лв.
2. Приема Програма за капиталовите разходи в размер на 57 877 353 лв., съгласно Приложение № 5.
3. Утвърждава **разчет за целеви разходи и субсидии**, както следва:
   1. Членски внос – 44 645 лв.
   2. Обезщетения и помощи по решение на Общински съвет – 80 000 лв. (в т.ч. 5 000 лв. за социални погребения);
   3. Дофинансиране на вътрешноградския транспорт - 21 060 лв. за
   4. Стипендии в размер на 10 000 лв. */за стипендии, осигурявани от местни приходи за студенти и ученици с изявени способности в областта на науката, техниката, културата и спорта/* съгласно Приложение № 6
   5. Субсидии за:
      1. Читалища – 1 055 970 лв., за обезпечаване на Годишната програма за развитие на читалищната дейност, съгласно Приложение № 7
      2. Спортни клубове и организиране на спортни състезания– 295 640 лв., съгласно Приложение № 8 и Приложение № 9
      3. Работни заплати и осигуровки на треньори към спортните клубове – 346 887 лв., работещи в обществена полза, съгласно Приложение № 10
      4. Организации с нестопанска цел – 10 500 лв., съгласно Приложение № 11
   6. Средства по Културния календар на Община Самоков в размер на 895 600 лв. съгласно Приложение № 12
4. Приема следните **лимити за разходи**:

4.1. СБКО в размер до 3 на сто от средствата за работна заплата на заетите по трудови правоотношения.

4.2. Разходи за представителни цели на кмета на общината в размер на 47 700 лв.

4.3.Разходи за международна дейност на кмета на общината в размер на 10 000 лв.

4.4.Разходи за празници в селата в размер на 70 900 лв.

4.5.Разходи за представителни цели на Председателя на ОбС в размер на 23 850 лв.

4.6.Пътни разходи на база командировъчна заповед от кмета на Община Самоков и представени разходно-оправдателни документи при пътуване с автобусен транспорт или лично превозно средство на кметовете на кметства, кметски наместници и изпълнителите в кметствата.

VI. Утвърждава **списък на длъжностите и на лицата, които имат право на транспортни разходи:**

* 1. За пътуване от местоживеенето до местоработата и обратно, съгласно Приложение № 13 , като определя размера на средствата в рамките на 100 % от отчетените разходи на служителите в Дом за стари хора – с.Ковачевци, за всички останали служители в размер на 85 % от отчметените разходи.
  2. Отчитането на разходите по т. 6.1. се извършва въз основа на документи, удостоверяващи извършването им, при спазване изискванията на нормативната уредба.

VII.Одобрява индикативен годишен разчет за сметките за средства от Европейския съюз в размер на 41 964 429 лв., съгласно Приложение № 14

VIII.Определя и утвърждава второстепенните разпоредители с бюджет, съгласно Приложение № 15

IX.Одобрява максималния размер на новите задължения за разходи, които могат да бъдат натрупани през 2025 г. в размер на 9 661 454 лв.

X. Определя максимален размер на ангажиментите за разходи, които могат да бъдат поети през 2025 година в размер на 32 204 848 лв.

XI.Определя размера на просрочените вземания, които се предвижда да бъдат събрани през 2025 година, в размер на 825 000 лв.

XII.Определя разходитеза изпълнение на дейности от местно значение за кметствата и кметските наместничества, които се финансират с 30 % от приходите от продажба или отдаване под наем на имоти- общинска собственост, съгласно Приложение №16.

XIII. Утвърждава разходите за персонал, без звената от Функция „Образование“, които прилагат системата на делегирани бюджети и без разходите за наетите по извънтрудови правоотношения, съгласно Приложение № 17.

XIV. Оправомощава кмета на общината да извършва компенсирани промени:

**14.1** В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната делегирана дейност;

**14.2** В частта за местните дейности – между утвърдените разходи в рамките на една дейност или от една дейност в друга, без да изменя общия размер на разходите.

**14.3** В разходната част на бюджета за сметка на резерва за непредвидени и/или неотложни разходи.

XV. Възлага на кмета на общината:

**15.1** Да утвърди бюджетите на разпоредителите с бюджет от по-ниска степен.

**15.2** Да организира разпределението на бюджета по тримесечия и да утвърди разпределението.

**15.3** Да информира ОбС в случай на отклонения на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.

**15.4** Да включва информация по чл. 125, ал. 4 от ЗПФ в тримесечните отчети и обяснителните записки към тях.

**15.5** Да разработи детайлен разчет на сметките за средства от Европейски съюз по отделните общински проекти, в съответствие с изискванията на съответния Управляващ орган и на МФ.

**15.6** Да утвърди разпределението на средствата за физкултурна и спортна дейност и подпомагане на спортни клубове и спортни дружества в размер на 133 700 лева съгласно Приложение № 8. Разпределението на средствата за спортните организации да се извърши съобразно методиката в Правилника за условията и реда за субсидиране дейностите на спортните организации и експлоатация на спортните обекти и съоръжения в община Самоков, утвърден от Общински съвет- Самоков.

**15.7** Да отразява служебно промените по общинския бюджет с размера на постъпилите и разходвани средства от дарения и спонсорства в съответствие с волята на дарителя;

XVI. Упълномощава кмета на общината:

**16.1.** Да определи и договори допълнителни условия по предоставянето и отчитането на целевите средства по т. 4.5.

**16.2.** Да предоставя временни безлихвени заеми от временно свободни средства по общинския бюджет и от сметките за средства от Европейския съюз за плащания по проекти, финансирани със средства от Европейския съюз, по други международни програми, национални и други проекти, включително и на бюджетни организации, чиито бюджет е част от общинския бюджет. При предоставянето на средства от сметките за средства от ЕС да се спазват изискванията на чл.104, ал.1, т.4 от ЗПФ.

**16.3.** Да ползва временно свободните средства по бюджета на общината за текущо финансиране на одобрените по бюджета на общината разходи и други плащания, при условие че не се нарушава своевременното финансиране на делегираните от държавата дейности в определените им размери, както и на местните дейности, и се спазват относимите за общините фискални правила по ЗПФ, като не се променя предназначението на средствата в края на годината.

**16.4.** Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на общинския съвет.

**16.5.** Да разработва и възлага подготовката на общински програми и проекти и да кандидатства за финансирането им със средства от Европейски структурни и инвестиционни фондове и от други донори, по международни, национални и други програми и от други източници за реализиране на годишните цели на общината и за изпълнение на общинския план за развитие.

**16.6.** Да кандидатства за средства от централния бюджет и други източници за финансиране на плащанията и за съфинансиране на общински програми и проекти.

**16.7**. Да се разпорежда текущо със средства за погребения на социално-слаби.

XVII. . Утвърждава всички направени разходи до момента на приемане на бюджет 2025 г.

XVIII.  Приема за сведение Протокола от общественото обсъждане на бюджета съгласно Приложение № 18

Явно гласуване: за……, против …., въздържали се……

ПРЕДСЕДАТЕЛ НА ОбС:

/МАЯ ХРИСТЕВА/