**ЧРЕЗ:**

**Г-ЖА МАЯ ХРИСТЕВА**

**ПРЕДСЕДАТЕЛ НА ОБЩИНСКИ СЪВЕТ - САМОКОВ**

**ДО**

**ОБЩИНСКИ СЪВЕТ - САМОКОВ**

**ДОКЛАД**

**от**

**д-р инж. Ангел Джоргов – кмет на Община Самоков**

**ОТНОСНО:** *Кандидатстване по процедура чрез директно предоставяне на безвъзмездна финансова помощ* *№* *BG16FFPR002-2.004 „Мерки за изграждане, разширяване и/или надграждане на общински/регионални системи за разделно събиране и рециклиране на биоразградими отпадъци-втора“ по приоритет „Отпадъци“ на Програма „Околна среда“ 2021-2027 г.*

**УВАЖАЕМА ГОСПОЖО ПРЕДСЕДАТЕЛ,**

**УВАЖАЕМИ ОБЩИНСКИ СЪВЕТНИЦИ,**

Управляващият орган на Програма „Околна среда“ 2021-2027 г. (ПОС 2021-2027г.) утвърди документацията по процедура чрез директно предоставяне на безвъзмездна финансова помощ *№ BG16FFPR002-2.004 „Мерки за изграждане, разширяване и/или надграждане на общински/регионални системи за разделно събиране и рециклиране на биоразградими отпадъци-втора“ по приоритет „Отпадъци“ на Програма „Околна среда“ 2021-2027г.,* включваща условия за кандидатстване и условия за изпълнение с приложенията към тях.

Основната цел на предоставяната безвъзмездна финансова помощ по процедурата е осигуряване на съществен принос към изпълнение на изискванията след 2023г. за задължително разделно събиране на биоотпадъците, за постигане на целите към 2030г. за разделно събиране и рециклиране и за намаляване на количествата депонирани битови отпадъци.

По процедурата се предвижда да се предоставят средства за осигуряване на общините на необходимите съдове, техника и инсталации за разделно събиране на цялото количество хранителни и градински биоотпадъци (по смисъла на т. 2 на § 1 от Допълнителните разпоредби на Закона за управление на отпадъците[[1]](#footnote-1)), които се събират чрез общинските системи за смесено събиране на битови отпадъци, което съответно ще намали количеството депонирани битови отпадъци и ще се отклонят количества биоразградими битови отпадъци, предназначени за депониране. При обоснована необходимост може да се осигури възможност допълнително и за разделно събиране и на други видове биоразградими отпадъци (по смисъла на т. 3 на § 1 от Допълнителните разпоредби на Закона за управление на отпадъците[[2]](#footnote-2)), подходящи за третиране в компостиращи инсталации – например хартия, картон, дървесни отпадъци, които също се събират смесено чрез общинските системи, не са масово разпространени отпадъци, подходящи са за рециклиране при избраната технология за компостиране и няма друга визия за тяхното последващо третиране, различна от компостиране. По този начин ще се подпомогне изпълнението на задълженията на кметовете на общини по чл. 19, ал. 3, т. 10 от Закона за управление на отпадъците.

Потребностите и целите за разделното събиране на биоразградимите битови отпадъци и тяхното рециклиране са идентифицирани в Националния план за управление на отпадъците (НПУО) 2021-2028 г., отключващо условие за периода 2021-2027 г. по специфична цел „Насърчаване на прехода към кръгова и основаваща се на ефективно използване на ресурсите икономика“. Изпълнението на мярката е предвидена и в Плана за действие към Програма за достигане на целите за подготовка за повторна употреба и за рециклиране на битовите отпадъци към НПУО 2021-2028 г.

Дейностите, допустими за финансиране по процедурата, следва да съответстват на принципа на ефективност и ефикасност (съгласно приложимата нормативна уредба) и да водят до постигането на целите на процедурата и на специфичната цел на Приоритет 2 „Отпадъци“ на ПОС 2021-2027 г., посочена в раздел 2 от условията за кандидатстване, а именно: „Насърчаване на прехода към кръгова и основаваща се на ефективно използване на ресурсите икономика”

**Допустими за финансиране по процедурата са следните видове дейности:**

**1.Спомагателни дейности -** изготвяне на предварително (прединвестиционно) проучване, вкл. за определяне на броя и вида на необходимото оборудване за инсталацията за компостиране и/или за подобряване/модернизация на технологията за рециклиране на съществуваща инсталация за компостиране; за определяне на необходимата съпътстваща инфраструктура за експлоатация за новата инсталация; за определяне на съдовете, съоръженията и техниката за разделно събиране на биоразградимите битови отпадъци, при източника на образуване и за транспортиране, устройствено планиране, идейно/работно проектиране на инсталацията за компостиране и за подобряване/модернизация на технологията за рециклиране на съществуваща инсталация (в случаите, в които това е приложимо за частта за подобряване/модернизация на технологията), идейно/работно проектиране на съпътстващата инфраструктура, дейности, свързани с изготвяне на документация и провеждане на процедури с цел издаване на необходимите административни актове за съгласуване/разрешаване, изготвяне на консолидирана документация за доказване на климатична устойчивост, изготвяне/извършване на други проучвания, анализи, обосновки, информации и дейности, необходими за подготовката на проектното предложение, изготвяне на анализ на остойностяването, консултантски услуги, съгласно чл. 166 от Закона за устройтво на територията (ЗУТ) и авторски надзор.

**2.Изграждане, разширяване и/или надграждане на системите за разделно събиране и транспортиране на битовите биоразградими отпадъци – дейността е задължителна**

Задължително е да се предвиди разделно събиране на **цялото количество градински и хранителни биоотпадъци, които са част от потока смесено събирани битови отпадъци на територията на общината/общините - кандидат**. Допълнително, при обоснована необходимост, може да се предвиди разделно събиране и на други биоразградими битови отпадъци (например хартия, картон и дървесни), които също се събират смесено чрез общинските системи, не са масоворазпространени отпадъци, подходящи са за рециклиране при избраната технология за компостиране и няма друга визия за тяхното последващо третиране, различна от компостиране.

Допустими са следните дейности:

* Закупуване и доставка на необходимите съдове за разделно събиране на битови биоразградими отпадъци:
* Закупуване и доставка на съоръжения и техника за транспортиране на разделно събраните битови биоразградими отпадъци;
* Закупуване и доставка на необходими съоръжения и съдове за събиране и предварително третиране на място на разделно събрани градински и дървесни отпадъци - за кастрене на храсти; рязане на дървета и клони; за шредиране и надробяване на отрязани дървета, клони и храсти; контейнери за градински и дървесни отпадъци, които да бъдат предоставяни на гражданите при поискване;
* Създаване на електронен регистър на системата за разделно събиране на биоразградими битови отпадъци, в т.ч. обхванати лица, събирани количества, отчитане и анализиране на събираните количества биоразградими битови отпадъци и др.
* Допустимо е закупуването или разработването на софтуер за подпомагане на дейностите.

**3. Рециклиране на разделно събрани биоразградими битови отпадъци**

Допустими са следните дейности:

- Закупуване и доставка на необходимите съоръжения, техника и оборудване, необходимо за 1 брой инсталация за компостиране на разделно събраните биоразградими битови отпадъци или за надграждане на 1 брой съществуваща общинска инсталация за компостиране с цел увеличаване на нейния капацитет;

- Изграждане на 1 брой инсталация за компостиране на разделно събрани биоразградими битови отпадъци или надграждане на 1 брой съществуваща общинска инсталация за компостиране с цел увеличаване на нейния капацитет:

- Изграждане на необходима съпътстваща инфраструктура (напр. електропровод, път за достъп до площадката, водопровод, канализация), която **обслужва изграждания обект**, вкл. закупуване и доставка на необходимите материали – при обоснована необходимост.

Дейностите по подготовка и изграждане на съпътстваща инфраструктура, пряко свързана и необходима за експлоатацията на изграждания обект, са допустими, само ако:

- са с параметри, които са обосновани/ оразмерени като необходими и достатъчни за обслужване само на съответния обект, и

- няма изградена друга такава съпътстваща инфраструктура към имота/ имотите, в които ще се изграждат допустимите обекти по процедурата, и

- по реда на действащата нормативна уредба, съответният бенефициент има правото да инициира и да проведе за своя сметка съответните процедури по одобряване/съгласуване/разрешаване на изграждането на инфраструктурата, и

- след изграждането на съответната съпътстваща инфраструктура нейната собственост може да бъде само държавна или общинска, и

- след изграждането на съответната съпътстваща инфраструктура тя ще обслужва само обекта, който се изгражда/надгражда по процедурата, и

- са извършени при спазване на правилата за държавни помощи.

**4. Надграждане на съществуващи общински инсталации за компостиране с подобряване/ модернизация на технологията за рециклиране на разделно събрани биоразградими битови отпадъци**

Допустими са следните дейности:

- Закупуване и доставка на необходимите нови/допълнителни съоръжения, техника и оборудване за 1 бр. съществуваща общинска инсталация за компостиране на разделно събраните биоразградими битови отпадъци (изградена със средства от ОПОС 2007-2013г.), необходими за подобряване/модернизация на технологията й за рециклиране на разделно събрани биоразградими битови отпадъци.

Съоръженията, техниката и оборудването трябва да са обосновани и необходими единствено и само за целите на подобряването/модернизирането на съществуващата технология в компостиращата инсталация с цел да може технологично да се третират не само зелени отпадъци, но и допълнително и други видове биоразградими битови отпадъци (задължително хранителните и градинските отпадъци).

**Включването на поне една от дейности по т. 3 и/или 4 е задължително.**

Едно проектно предложение може да включва самостоятелно или комбиниране на дейностите по т. 3 и т.4, както следва:

- само изграждане на нова инсталация за компостиране или

- само надграждане на съществуваща общинска инсталация за компостиране с увеличаване на нейния капацитет или

- само надграждане на съществуваща общинска инсталация за компостиране (изградена със средства от ОПОС 2007-2013г.) с подобряване/модернизация на технологията за рециклиране на разделно събрани биоразградими битови отпадъци или

- комбиниране на надграждане на съществуваща общинска инсталация за компостиране (изградена със средства от ОПОС 2007-2013г.) с увеличаване на нейния капацитет и с подобряване/модернизация на технологията за рециклиране на разделно събрани биоразградими битови отпадъци.

**5. Мерки за повишаване на осведомеността и поведението за устойчиво управление на отпадъците в региона – дейността е задължителна**

Допустими са следните дейности:

- Проучване за нагласите на населението;

- Провеждане на кампании за информиране и разясняване на жителите на всички населени места от общината/ общините за разделното събиране на биоразградимите битови отпадъци, в т.ч. провеждане на срещи, изготвяне и публикуване на клипове, подготовка и провеждане на социологически и други проучвания и др. Кампаниите трябва да са както присъствени, така и дистанционно или чрез медии.

- Подготовка, отпечатване и разпространение на брошури/дипляни и други подходящи материали за разделното събиране и рециклирането на биоразградимите битови отпадъци.

**6.Придобиване на земя и/или учредяването на право на строеж и други ограничени вещни права**

Допустими са следните дейности:

- Придобиване на незастроени и на застроени недвижими имоти;

- Учредяване на право на строеж или друго ограничено вещно право;

- Изготвяне на експертни оценки и юридически консултации, пряко свързани с придобиването/отчуждаването на земя или застроен недвижим имот.

**7. Организация и управление на проекта, видимост, прозрачност и комуникация и подготовка на документации за възлагане на обществени поръчки по реда на ЗОП.**

На етап кандидатстване задължително следва да се представи предварително (прединвестиционно) проучване с минимално съдържание съгласно глава втора на Наредба № 4 от 21 май 2001 г. за обхвата и съдържанието на инвестиционните проекти, изискванията на специалната нормативна уредба (в т.ч., но не само на Наредба № Н-4 от 02.06.2023 г. за условията и изискванията, на които трябва да отговарят площадките за съхраняване или третиране на отпадъци, за разполагане на съоръжения за третиране на отпадъци и за транспортиране на производствени и опасни отпадъци, Наредба № 6 от 27.08.2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци и др.)

В прединвестиционното проучване се представя информация за строителното инвестиционно намерение, вкл. информация за необходимите съоръжения, съдове и техника за разделно събиране на биоразградимите битови отпадъъци за инсталацията за компостиране и за съпътстващата я ифраструктура, вид и технология на инсталацията, прогнозна стойност за изграждане.

**Финансови параметри на едно проектно предложение:**

Разходите по проекта общо за разделно събиране и рециклиране на биоразградими битови отпадъци и за всички разходи по проекта (в т.ч. за спомагателни дейности, закупуване на съдове и техника за разделно събиране, изграждане на нова инсталация за компостиране или увеличаване на капацитет на съществуваща инсталация, повишаване на осведомеността и непреки разходи) са допустими в размер на до:

* 807 лв. (без ДДС) на тон разделно събрани и рециклирани биоразградими битови отпадъци - при изграждане на нова инсталация за компостиране или увеличаване на капацитет на съществуваща инсталация за компостиране.
* 551 лв. (без ДДС) на тон разделно събрани и рециклирани биоразградими битови отпадъци - при подобряване/модернизация на технологията на съществуващи общински инсталации за компостиране.

Съфинансирането (собственото участие) от страна на бенефициентите е задължително и е в размер на минимум 20 % от общия размер на допустимите разходи по проекта.

**Допустими кандидати по процедурата:**

Съгласно чл.49, ал.9 във връзка с ал.1 от Закона за управление на отпадъците (ЗУО), министърът на околната среда и водите внася за приемане в Министерски съвет Националния план за управление на отпадъците (НПУО) 2021-2028г. С НПУО са определени регионите, включващи общини, които ползват общо регионално депо и/или други съоръжения за третиране на отпадъци. Общините, включени във всеки един от регионите, създават по реда на Закона на управление на отпадъците регионални сдружения.

**За кандидатстване по процедура чрез директно предоставяне на безвъзмездна финансова помощ № BG16FFPR002-2.004 „Мерки за изграждане, разширяване и/или надграждане на общински/регионални системи за разделно събиране и рециклиране на биоразградими отпадъци-втора“ са поканени общините от 14 Регионални сдружения за управление на отпадъците (РСУО), в т. ч. РСУО САМОКОВ: С ОБЩИНИ КОСТЕНЕЦ, ДОЛНА БАНЯ, ИХТИМАН И САМОКОВ.**

Съгласно изискванията на Процедурата, е необходимо да се представят решения на съответните общински съвети на общините, участващи в РСУО, относно:

* кандидатстване по процедурата;
* сключване на споразумение за партньорство между всички общини, включени в РСУО-Самоков, с което да се определят задачите и финансовите отговорности на всеки един от партньорите и относно собствеността на инсталацията за компостиране;
* поемане на ангажимент, съответната община да не се присъединява към друго РСУО за срока на изпълнение на проекта и най-малко за срок от 5 години след окончателното плащане на средствата за проекта по ПОС 2021-2027г.
* начин на бъдещата експлоатация на изградената инфраструктура.

С оглед гореизложеното и във връзка с изискванията по процедурата чрез директно предоставяне на безвъзмездна финансова помощ № BG16FFPR002-2.004 „Мерки за изграждане, разширяване и/или надграждане на общински/регионални системи за разделно събиране и рециклиране на биоразградими отпадъци-втора“ по приоритет „Отпадъци“ на Програма „Околна среда“ 2021-2027 г., на основание чл. 21, ал. 1, т. 8 и т. 23 от Закона за местното самоуправление и местната администрация и чл. 96, ал. 1 от Правилника за организацията и дейността на Общинския съвет и взаимодействието му с общинската администрация, предлагам Общински съвет – Самоков, да вземе решения, съгласно приложения проект на решение.

**Приложения:**

1. Проект на споразумение за партньорство между Община Самоков, Община Ихтиман, Община Костенец и Община Долна баня;

2. Проект на решение.

**С УВАЖЕНИЕ:……………………………………**

**Д-Р ИНЖ. АНГЕЛ ДЖОРГОВ**

**КМЕТ НА ОБЩИНА САМОКОВ**

**Съгласували:**

Венера Милова

*Секретар на община Самоков*

Инж. Петър Костов

*Заместник – кмет на община Самоков*

Станимира Давидова

*Заместник – кмет на община Самоков*

Даниела Оцетова

*Директор на дирекция ПНОАМиК*

Съставил:

Елена Лобутова

*Гл. експерт в отдел ЗСООС*

1. *„Биоотпадъци“ са биоразградими отпадъци от парковете и градините, хранителни и кухненски отпадъци от домакинствата, офисите, ресторантите, търговията на едро, столовете, заведенията за обществено хранене и търговските обекти за търговия на дребно, както и подобните отпадъци от предприятията на хранително-вкусовата промишленост.* [↑](#footnote-ref-1)
2. *„Биоразградими отпадъци“ са всички отпадъци, които имат способността да се разграждат анаеробно или аеробно, като хранителни и растителни отпадъци, хартия, картон и други.* [↑](#footnote-ref-2)